
Lider di Partido Democracia Real (PDR), sr. Andin Bikker: 


Relacion tenso entre 
Ministro di Turismo y 
AHATA ta preocupante 



“DIABERNA ultimo AHATA, sosteni dor di 
Camara di Comercio y ATIA, a tene un reunion 
cu Minister di Turismo pa cu e concepto di ley 
referente All-Inclusive. 

Ora cu a kere cu lo tin espacio pa yega na un 
posibel acercamento rib’e tema, lamentable- 
mente a bin resulta cu Minister di Turismo a 
rabia pasobra AHATA, Camara di Comercio 
y ATIA no ta comparti su opinion referente e 
concepto di ley. 


E situacion aparentemente lo a escala na un 
nivel cu Minister lo a yama e Asociacion di 
Turismo pa mentiroso. Esaki ta poco ironico, 
pasobra e propio Minister no kier comparti un 
estudio di 2015 haci pa PWC, probablemente 
pasobra e estudio lo no ta cuadra cu deseo di 
e Minister. 

En todo caso, tur fraccion den Parlamento 
a exigi copia di e estudio di PWC di 2015”, 
sr. Andin Bikker a bisa. 


Hecho ta cu tur fondo di ATA ta bin for di 
‘room tax’ genera p’e hotelnan y ta 
surpasa 100 miyon florin pa aña. 
Ironicamente, e hotel cu 
probablemente ta gen- 
era mas ‘room tax’ cu 
tur otro ta Riu, precisa- 
mente un hotel basa 
rib’e plataforma di co- 
bransa All-Inclusive cu 
tanto Gobierno ta ata- 
cando fuertemente. 

E cambio den maneho 
di Gobierno aki a bin 
despues cu a dicidi 
unilateralmente sin 
debido estudio cu di- 
ripente All-Inclusive 
ta malo y comosifuera 
e lo ta fuente di tur 
problema na 


Aruba. 


Straño ta cu no por corda cu AVP a bay elec- 
cion cu un ley di un magnitud asina, pues por 
puntra hasta si e tin mandato electoral pa cu 
esaki. 

En todo caso, si e ley aki pasa manera cu e 
ta y keda intacto, tur restaurant y bar cu tin 
vergunning bow di Vergunningsverordening 
por tene cuenta cu den futuro Gobierno por 
bay dicta ta cuanto plato of bebida nan mag 
di bende pa dia. Un sistema cu simplemente 
ta borda na comunismo moderno”, segun sr. 
Bikker. 


Hecho ta cu e concep- 
to di ley den su for- 
ma actual ta contra 
e derecho humano 
di por tin y mane- 
ha propiedad, 
y pues lo por tin 
efectonan macro- 
economico 
n e g a - 
tivo. 
Esa- 
k i 


lo por tin consecuencia cu e. o. e seguridad 
juridico (Gobierno cu e ley ta cambia e regla- 
nan na caminda) y e clima di inversion lo 
wordo afecta negativamente. 

‘Un que otro’ lo por trece cu ne cu p. e. CAFT 
lo sinti su mes yama pa forma un opinion rib’e 
ley. Gobernador, en todo caso, a base di arti- 
culo 20 y 21 di e Reglamento pa Gobernador 
di Aruba lo mester bay evalua e ley, si e ley 
wordo aproba pa un mayoria den Parlamento, 
cual por nifica un otro decreto pa e Gobierno 
actual (“KB”). 

PDR en todo caso no ta wak motibo pa Gobi- 
erno bay riska y laga e concepto di ley aki yega 
ta na un extremo asina, pues PDR ta bolbe 
haci un apelacion na Gobierno pa fria cabes y 
bolbe na mesa cu e gremionan cu ta maneha 
nos industria di turismo. 

Gobierno no por bay experimenta cu e unico 
pilar economico cu a resta nos pais te awo”, ta 
locual sr. Andin Bikker, lider di PDR, a duna 
di conoce. 

Husticia ta un balansa cu ta mustra di no ta balansa 


DEN ultimo lunanan tanto Ministerio Publico como Corte den Prome 
Instancia a wordo hopi cuestiona y critica den diferente decision cu a 
wordo tuma, relaciona cu esnan cu ta kibra leynan existente y kend- 
enan a atenta contra derecho di otronan den comunidad. 

E criticanan tabata hopi extenso, caminda a cuestiona e forma con 
oficialnan di Husticia di nos pais, ta trata hendenan cu ta faya contra 
interes general di nos sociedad. 

Principalmente den casonan di abuso sexual, ladronicia general y 
maltrato di hende, comunidad pa gran parti ta di opinion cu Husticia 
ta trata violadornan cu man “generoso” na lugar di impone tur e forsa 
di ley riba hendenan cu a faya barbaramente cu leynan existente. 
Siman pasa un biaha mas Husticia a percura pa un sorpresa grandi na 
momento cu Corte den Prome Instancia a dicta sentencia contra di e 
conocido Rocky Kelly, kende mester a para responsabel pa dos acto 
caminda el a cende auto y tire na candela, uno dilanti di edificio di 
Parlamento y otro net dilanti di e oficina di e representante di Hulanda 
aki na Aruba, esta VNO. 


E decision di Corte ta mustra cu e acusacion contra di Rocky Kelly 
caminda el a cende su auto na candela dilanti di edificio di Corte, cu 
esaki no tabata forma un peliger pa interes general y a dicidi cu p’e 
acusacion aki, e lo no ricibi castigo. 

Sinembargo pa kima algun tire net dilanti di e cura di e edificio di VNO 
net un tiki pariba di e edificio di Parlamento, Corte a haya cu p’esaki 
si e tin cu haya un castigo ya cu esaki ta ser considera algo mas serio. 



Aki un biaha mas ta lanta e pregunta di con dos decision diferente 
pa un accion publico pa un asunto cu ta mustra un asunto politico 
di e persona aki, siendo cu ambos ta algo serio cu simplemente no ta 
permisibel den nos comunidad. 

Cualkier ciudadano por tin su diferencia 
politico contra cualkier Gobierno 
y nos pais tin un sistema elec- 
toral den cual tur ciudadano cu 
derecho di voto, den un forma 
legal y apro- pia, ta vo- 




cifera su 
mes pa medio di su 
derecho di voto, con- 
tra di un of otro par- 
tido politico. 


Di: Victor (Toko) Winklaar 

Si analisa ambos caso di kimamento dor di Rocky Kelly, den ambos 
caso comunidad a wordo sorprende y conmovi pa un tipo di accion 
cu nos no conoce aki na Aruba, ya cu e decision di Rocky Kelly pa 
kima su auto dilanti di edificio di Parlamento, a crea peliger pa otro 
ciudadanonan inocente, pa colmo den bista di turistanan ya cu ta un 
zona caminda hopi bishitante di nos isla pa uza pa move durante di 
nan vacacion aki na Aruba. 

E accion tabatin su influencia sin duda riba no solamente nos bishi- 
tantenan, pero tambe riba nos propio hendenan cu a keda asombra 
cu e accion aki di Rocky Kelly y cual a wordo condena riba medionan 
social den forma impresionante. 

Pa colmo e forma con a trata Rocky Kelly despues di e accion aki, e 
forma simpel con a laga esaki pasa bay sin cu el a wordo atendi den 
forma mas fuerte, ta duna indicacion cu esaki no a pone cu e acusado 
a siña su les, al contrario el a practicamente wordo inspira pa bolbe 
tuma un di dos accion dor di bolbe cende candela dilanti di e edificio 
di VNO na Oranjestad. 

Durante di e periodo aki tambe na dos ocasion tabatin incidentenan 
cu ta tuma lugar tanto n’e edificio di Gobierno caminda un persona a 
trata di cende airco na candela y na un otro ocasion a cende un bari 
di sushi na candela cu tabata situa na un patio paden di e edificio di 
Parlamento sin cu te awe a haya sa kende a comete e acto aki. 

Pues claramente por a ripara cu e accionnan di Rocky Kelly den cierto 
sentido hasta lo a motiva e otro accionnan y esaki ta confirma e serie- 
dad di su accionnan y cu tur consecuencianan serio cu esakinan por 
tabatin. 

Corte di Husticia di nos pais ta un di e sistemanan mas solido cu por 
tin, pero t’e tipo di decisionnan aki, caminda claramente aki por papia 
di un decision controversial, ta habri caminda p’e criticanan riba e 
sistema hudicial sigui tuma lugar. 

Rocky Kelly a haci su mes culpabel na dos accion serio, caminda 
claramente el a comete un tipo di atentado publico, pero den e deci- 
sion di Corte den Prome Instancia, ta haci un tipo di distincion un tiki 
straño na cu den ambos caso ta trata di mesun tipo di accion comete 
p’e persona aki. 

E decision ta duna e impresion cu e auto kima dilanti di Parlamento 
lo mester a rementa p’asina Corte mira esaki di otro forma ya cu den 
concepto general cu tin riba e incidente aki, e accion aki a crea inkietud 
den comunidad y sin duda algun e tabata un incidente serio cu mester 
wordo trata cu man duro pa nos sistema hudicial. 

E solo hecho cu Corte no ta considera e incidente dilanti di Parlamento 
como algo “serio” den cierto forma ta manda un mensahe cu e tipo di 
expresion politico aki ta aceptabel y hasta no castigabel pa nos sistema 
hudicial. 

Pa colmo Huez a laga sa cu Rocky Kelly por protesta contal cu keda 
den margen di ley. Cua ley? Ta bon pa Huez bin splica ta cua ley? 
Esaki ta motibo tambe cu awe un biaha mas a susha muraya di VNO 
su slogan di Pedofiel. Pasobra nan ta haci esaki den margen di ley. 

llegalnan cu a keda deteni 

Ta hopi droga 
nan kier a 
importa pa Aruba 

Investigacion mester conclui ta 
kende(nan) ta tras di e importacion aki 


Avenida Milo J.Croes # 118 - A 

Tel: 5883948, Fax: 5883945 

Dilanti Flora Market na Dakota 

Horario: 8.30AM-5.30PM (nonstop) 
E-mail: doorhandle @ setarnet.aw 


SECURITYSTRIP PA PONE NA PORTA Y 
BENTANA, PA EVITA CU LADRON TA 
FORSA E SLOT Y KIBRA DRENTA PADEN 





DRAGON 


CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragon speáávs 



Samsung note edge 


blu sport 4.5 
afl. 210.00 


Samsung s3 minl 
afl. 315.00 


Also: Samsung S5 . s5 mini. Samsung S4. Samsung 4 mini. S3 mini etc. 
Accessories for all Samsung and Iphone models 


Toshiba Laptop 15.6 “4Gb 320Gb Harddisk. Afl. 900,00 
Hp Ink catndges, Universal laptop adapters etc.. 
iTunes gift cards $ 10.00. S 15.00 and $25,00. 

Google play cards and Playstation Network cards. 

Sales, repair and accessories for all Samsung models and other cellulars. 
Unlock, refoad, reset, upgrade, replace lcd, keypad, speaker etc. 



Nos tin hopi paña nobo y bunita 
di size S te cu size 26 
Pasa wak pa bo mes!! 

w; 4 tó like'uion 

Paradera 34 ~ Dialmia - Diasabra ~ 9am - 6:30pm m §1 facebook 



DIABIERNA 16 di juni ultimo, den oranan di madruga, Guardacosta y KPA a tuma 
nota di movecion di un boto sospechoso riba lama y personanan banda Rogers Beach 
durante nan patruya. 

Un accion inmediato a tuma lugar. Despues di controla den e area di Rogers Beach, 
tres persona ilegal a ser deteni. Dos di nacionalidad Colombiano y un di nacionalidad 
Venezolano. 

Tur tres a ser entrega na Polis. Pasobra esnan cu a keda deteni a bisa cu ta 9 persona 
nan tabata. 

E accion a continua den oranan di dia. Cu ayudo di helicopter AW139 di Guardacosta 
a logra detene un persona mas sin documento. Tambe un saco a wordo haya conte- 
niendo droga cu a wordo hinca den un cantidad di bela. E detenido y droganan a ser 
entrega na Polis. Si mira e verpakking ta hopi droga e ilegalnan aki kier a importa pa 
Aruba. Pero pa kende(nan)? 

Guardacosta y KPA tin e caso aki bou investigacion, sperando di pone man riba e 
importador(nan). 

Minister Paul Croes ta anuncia: 

Citgo Desk ta situa den ex-edificio 
di DOOV na San Nicolas 



DtSINFECTH 

WfPES 


;stHNnteimá 


Cleaner 




Cumpra un minimo di 

participante (Clorox CleanUp Spray t Clorox 
Wipes y/of Clorox Toilet Bowl Cleaner) y 

un (1) LG Inverter Washer/Dryer Combo 
of AWG SOO t - cash! 


Skirbi bo nomber, adres T y telefon riba recibo original 
y deposita den ballot box dl Clorox of na Connpra N.V T 


Lo bay tin dos (2) ganador di wasber/dryer combo y 
un (l) ganador di AWG SOO,- 

* Clorox bleach no ta participa den campaña 



“E unico oficina oficial di Gobiemo di Aruba di apoyo pa 
trahadornan pa Citgo Aruba lo ta situa den ex-edificio di 
DOOV den curason di San Nicolas”, asina Minister Paul 
Croes hunto cu colega Minister Mike de Meza a anuncia 
durante e Town Hall Meeting organisa na pa Gabinete 
Mike Eman II, cu a tuma lugar diahuebs ultimo na YMCA 
San Nicolas. 

Minister Croes a anuncia esaki despues di a ripara 
cu tin oficinanan kier habri rond di nos isla dunando 
promesa falso na personanan interesa den un empleo 
den e refineria. 

E mandatario kier pa tur nos ciudadanonan ta alerta 
pa practica ilicito unda ta uza e nomber di Citgo sin tin 
autorisacion p’esaki. 

“Mi a consulta esaki cu Minister de Meza y el a sugeri 
p’e oficina aki ta situa den curason di San Nicolas. N’e 
momentonan aki e edificio ta wordo drecha p’asina 
por cuminsa atende cada persona cu kier traha den e 
refineria”, e Titular di Trabou a duna di conoce. 

Gobierno tin un acuerdo cu Presidente di Citgo pa un 
proceso transparente y eficiente pa atende peticion di 
trahadornan di afo p’e refineria. Continuamente a trece 
e importancia di nos trahadornan local padilanti y a 
mustra ehecutivonan di Citgo cu e oficina aki lo apoya 
nan tambe den e proceso di haya trahadornan. 

“E Citgo Desk t’e unico instancia oficial di Gobierno cu 
por haci esaki. Tur otro instancia, compania of desk no 
tin e garantia pa duna trabou den Citgo. No cay den 
trampa di personanan cu kier duna bo un ilusion falso”, 
asina Minister Paul Croes a bisa durante di e Town Hall 
Meeting na San Nicolas. 

A scoge specificamente un edificio central den curason 
di San Nicolas p’asina garantisa nos pueblo un acceso 
rapido. 

“Inspeccion di Labor a haci control riba algun compania 
cu lo ta estafa hendenan cu e promesa cu nan lo haya 
trabou den e refineria. Y a bin topa cu infraccionnan 
cometi como cu nan no por a demostra ningun acuerdo 
di trabou cu Citgo of un otro contratista”, Minister Paul 
Croes a bisa. 

Fundacion Gobernacion di Calidad Aruba ta informa: 

Prome presentacion na publico general ta tuma 
lugar 21 di juni na Universidad di Aruba 


Maske no tabatin ningun publicacion 
ainda, diabierne ultimo Conseho di 
Minister a bay di acuerdo 

Cu e nombramento di 
Glenda Hernandez 
como Directora nobo di 
Departamento di Asunto Social 

FOR di principio di siman pasa, Minister drs. Paul 
Croes a bin ta bisa cu pa diabierne, Conseho di Min- 
ister lo duna su aprobacion pa nombramento di un 
Directora nobo pa Departamento di Asunto Social. 
Esey a tuma lugar tambe, pero no a duna publicidad 
ainda na tal decision. 

Glenda Hernandez ta un yiu di tera, profesional, 
trahando na Hulanda. Como cu awor e decision a 
cay, lo mester dun’e tempo p’e avisa su dunador di 
trabao di su encargo nobo cu el a haya na Aruba. 
Glenda Hernandez ta un di e tanto personanan cu 
a solicita p’e trabao di Director di Departamento di 
Asunto Social y el a sali como e mihor. 

A haci e proposicion aki na Minister drs. Paul Croes, 
kende a keda contento cu e proceso cu a ser cana 
pa haya e mihor candidato. 

No ta conoci pa nos entrante ki dia Glenda Hernan- 
dez lo asumi su funcion nobo, y muy probable e lo 
ta dia 1 di augustus awor. 


FUNDACION Gobernacion di Calidad 
Aruba a ser contitui na februari 2016. 
Despues di esey, publico no a tende nada 
mas. Pero e fundacion aki a move hopi. 
Nan a presenta nan mes na e. o. Gober- 
nador di Aruba, lider di fraccion di e tres 
partidonan politico representa den Parla- 
mento, e gremionan comercial y sindical y 
organisacion comunitario. 

Nan a duna presentacion na sindicato y 
a traha riba formacion di un website y e 
prome rapport tocante maneho di personal. 
Awor a yega e momento pa haci un prome 
presentacion general na publico di Aruba. 
Esey ta tuma lugar na Universidad di Aru- 
ba, diamars 21 di juni benidero di 7:30pm 
pa 9:00pm. 

Meta principal di e presentacion ta pa 
conscientisa e publico di e causanan real di 
nos situacion financiero-economico precu- 
pante. Ta hopi importante pa comunidad 
realisa su mes di esaki, pasobra te awor 
cada bes atrobe cu tin problema financiero, 
y esey ta continuamente den historia di 
Aruba, ta enfoca solamente riba solushon 


p’e momento ey. 

Ta busca solucion den aumento di impuesto 
y reduccion di algun gasto. 

Pero no ta haci nada cu e causanan real di e 
problemanan financiero cronico di Aruba. 
Y tanten no ta haci esaki, nos lo keda con- 
fronta cada bes atrobe cu problema finan- 
ciero cu ta bira cada bes mas grandi. 

Consecuentemente FGCA lo discuti e tres 
causanan principal cu mester atende riba 
termino corto si realmente kier pone un 
fin na nos problemanan financiero eterno. 
Cu otro palabra: FGCA no solamente lo 
expone e causanan, pero tambe e camin- 
da pa yega na solucion pa medio di bon 
gobernacion. Esey lo ta e parti principal, 
pero alabes mester bira cla pa tur hende cu 
nunca lo tin solucion mientras ta ignora y/ 
of sigui sin compronde e causanan y e pro- 
pio responsabilidad di cada un ciudadano 
y organisacion. 

Pues FGCA ta invita tur hende cu realmente 
tin Aruba y su futuro na pecho pa acudi n’e 
presentacion aki, esta diamars awor pa 
7:30pm na Universidad di Aruba. 

Diabierne anochi 

Kooyman y sindicato FTA a yega na un acuerdo di principio 


ICOOVMAN 

DIABIERNA anochi, partidonan a yega na un 
acuerdo di principio encuanto e delaster punto 
pa un termino di 3 aña di CAO entre Kooyman 
y sindicato FTA. 

Un demanda di Kooyman tabata pa no conti- 
nua cu aumento salarial structural adicional 
na aumento salarial abase di evaluacion anual. 
Den e CAO nobo e aumento structural no a 
wordo inclui. Ademas a traha un acuerdo 
vinculante riba e aumento salarial structural 
pa futuro. 

A cambio di e consensus di banda di sindicato 
FTA, Kooyman a bay di acuerdo cu un suma 
den forma di lumpsum di AWG. 1500,- pa cada 
trahador. E lumpsum aki ta wordo paga den 
termino di tres aña. 

E CAO nobo ta wordo firma, diamars 21 dijuni 
awor dor di negociadoman den termino retro- 


activo cu ta cuminsa cu fecha, 1 di april 2016. 

Diabierna atardi ambos partido no a logra yega 
na un acuerdo. Riba demanda di Mediador di 
Gobierno, ambos partido a sinta atrobe diabi- 
erna anochi, cu sinembargo a conduci na na 
un acuerdo mutuo. 

Esaki ta conduci na un final cu a cuminsa cu 
un walk-out diamars 14 di juni atardi 2or di 
un parti di e trahadornan cu a termina den un 
welga. 

Trabao a bolbe na su normalidad diasabra 
mainta caba. 

Durante welga Kooyman a continua cu servicio 
pa clientenan. E negociadornan den nomber 
di Kooyman; Senior Manager Operations Juri 
Kooyman y Senior Manager Human Resources 
Sharon York, ta contento cu a yega na un 
acuerdo. 

“Banda di trahadornan contento, na final e 
parti mas importante ta cu Kooyman por keda 
duna e servicio cu e clientenan ta custumbra 



cune. 

Esaki tabata e parti cardinal pa yega na un 
acuerdo, di cual nos a sinti cu mester a entrega 
mas cu nos ta desea pa logra esaki”. 

Esaki ta conta tambe pa FTA, cu mester a 
bandona e posibilidad di aumento salarial 
structural pa futuro. 

“Pa splica den otro forma, si ambos partido 
mester a entrega di nan parti y ta menos con- 
tento cu e acuerdo, bo por bisa cu e maximo 
resultado a wordo logra for di e negociacion”, 
segun negociador Juri Kooyman. 



fun within your reach! 


2015 Wimbledon Champion 
- Men's Doubles 


fimW 

miles 


eiiñiar 


Descubri e facihdad di cera seguro nobo riba ennia.com 


Si^tri po siçyur. 

Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.aw 0 mainta.cofn Xf www.facebook.com/awemainta 583-1400 á 583-1444 


E mihor ehempel di un mal 
ehempel pa comunidad 



POLITICONAN tin cu compronde cu for di momento 
cu nan a dicidi di subi un lista politico y pa colmo bira 
representante di pueblo den Parlamento of den Gobi- 
erno, nan t’esnan prome yama pa duna e mihor ehempel 
cu por tin na pueblo. 

Como politico por tin diferencia di opinion politico, pero 
na tur momento asina cu e politico ta representante 
di pueblo, nan tin cu guia nos pueblo y duna e mihor 
ehempel cu por tin. 

Den pasado Gobierno di partido MEP a traha henter un 
plan pa introduci “parkeermeters”, pero pa asuntonan 
interno di e partido esaki no a tuma lugar. 

Gobierno di AVP di su parti a dicidi di sigui cu e proyecto 
aki y a introduci parkeermeters den centro di Oranjes- 
tad cual entrada ta bay directamente pa yuda financia 
Arubus cu su gastonan a crece y bira hopi grandi atrabes 
di añanan. 


/ / 



FERTEC N.V. 

AIRCOIMDITIOIM & REFRIGERATIOIM 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 



SEER up to 25.00 


A smart solution for your 
busines or home 


5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

Solar Panel Connection 




nScurce’ 


Home Energy System 

New generation of 
inverter minisplit 


LENNDX 



Scotsman 

kt Syrt wmt 

oooo 

PrODIGLJ 



Fraccion di MEP tabata y ta contra di parkeermeters y 
varios miembro di e fraccion geel a yega di declara pub- 
licamente cu nan lo deshaci di esaki si algun dia MEP 
drenta den Gobierno, pero e solo hecho cu e miembro- 
nan aki ta sigui insisti pa neglisha di paga pa staciona 
nan auto den un di e lugarnan aki, ta muestra di un 
mentalidad cu no ta nada positivo. 

Diasabra hopi hende a comenta riba e hecho cu un 
miembro di fraccion di MEP, a dicidi di haci uzo di 
un parkinglot priva pa staciona su auto pa haci su re- 
spondinan den centro di Oranjestad, mientras cu otro 
ciudadanonan si a bay paga pa nan haci nan compra 
relaciona cu Dia di Tata. 

No ta prome bes cu ta haya representantenan di MEP ta 
haci e cos aki ya cu ainda nan no kier paga, ta prefera 
di bay staciona nan auto den e seccion di hotel p’asina 
nan no tin cu paga algo y coopera asina cu sobrevivencia 
di Arubus. 

Ta un tipo di mentalidad cu no ta algo positivo ya cu 
na momento cu como politico y Parlamentario nan no 
por asumi nan responsabilidad di ta un bon ehempel pa 
pueblo, e ta conforma un tipo di mentalidad cu no ta 
brinda algo positivo pa futuro si nan logra di yega den 
gobernacion di e pais. 

Aki nos ta referi n’e actitud di Xiomara Ruiz Maduro. 

Minister di Turismo ta declara cu hotelnan na Aruba, specialmente e 
hotelnan "All Inclusive", ta cumpra mayoria di nan productonan pafo di 
Aruba, pero e berdad ta net lo contrario! 

Na aña 2015, un total di 14 hotel grandi na Aruba hunto a cumpra 
US$ 75.000.000,= (miyon) na alimento y bebida. 




Di e suma total, a cumpra US$ 71.000.000,= (miyon) na 
companianan local. 

Pues 95% di nan compranan ta na companianan di Aruba mes! 


Minister di Turismo a declara cu 70% di tur entrada di e 
hotelnan"AII lnclusive"nunca ta yega Aruba. E berdad ta net lo 
contrario! 

E 5 hotelnan"AII Inclusive": DiviTamarijn, Divi All Inclusive, RIU 
Palace, RIU Palace Antillas y Occidental Grand ta raporta cu mas 
di 70% di nan entradanan ta keda Aruba pa paga salario, 
cumpra productonan, paga gastonan di utilidad y tambe pa 
paga belasting. E placa cu ta keda afo ta pa paga pa 
esfuersonan di mercadeo y pa paga e fianza bek relaciona cu e 
inversionnan haci den e propiedad na Aruba. 



Esaki ta e berdad: / 

Hotelnan ta inverti na Aruba V / 

Hotelnan ta aporta na nos economia y V 

Hotelnan ta aporta na creacion di cupo di trabou, ^ 

sea directo of indirectamente! 



Aruba Hotel & Tourism Association 
Representing Aruba’s Tourism Industry Since 1965 

Cuerpo di Bombero ta atende cu 
tirenan na candela den dam di Moko 




Beneficio di un 
Schttdktter Saludabel 


‘/Ff-rt/ 


Tnyroid 

Care 


lonme with L-Tyrnsme 
Supports Thyroid and 
Complete Metabolic Function 


Daily Energy • Healthy Weight 
Lustrous Hair Managemenr 
Metabolism 


M 


For Your Good Health 


á 


60 Capsules 

OIETARY SUPPLEMENT 


Baha Peso • Mas Energia 
Miho Metabolismo • Balansa Hormonal 
Detoxifica • Miho Sistema Immunologico 


Y Nature's Discount 


. Palm Beach 6D - T: 586- 0776 
Seroe Blanco 19 - T: 588-5380 


A/c/rR/r/ow centef ? p os Ch j kito 100 A - T: 584-0336 


9 noture@bosalud.com 
f Nature's Discount Aruba 



DIADOMINGO merdia, Cuerpo di Bombero a pre- 
senta na dam di Moko pa atende cu candela di sushi 
den e dam. 

Polis tambe a presenta n’e sitio unda nan a combersa cu 
city inspector Marlon Pieters. 

Nan ta wordo informa di e situacion cu bomberonan 
mester presenta cada biaha pa sushi cu ta wordo cendi 
na candela. E biaha aki ta trata di tirenan cu ta bin di un 
luga di reparacion di tire. 

Autoridad hunto cu sr. Pieters a bay atende cu e doño 
di e luga rib’e situacion, mientras bomberonan a logra 
domina e candela y sigura e bario di Moko. 
















































AWEMainta Dialuna, 20 Juni 2016 


11 


Bon trabou di nos agentenan policial 

Polis di Noord ta alivia 
molester di coremento di awa 




DANKI na Polis di Noord, habitantenan di Residencia 
Santa Filomena a keda alivia di molester di hopi awa. 
Residencia Santa Filomena ta un proyecto di “Cas pa 
nos Grandinan” cu ta cay bou maneho di FCCA, unda 
frecuentemente tin problema. 

Diabierna, despues cu un compania di construccion a 
caba cu su trabou, diferente parti den e Residencia a 
cuminsa yena cu awa pa motibo di un problema cu e 
dripsystem. 

Un habitante a pone FCCA na haltura y un trahado a bin 
wak e problema y a busca un solucion. 

Diabierna atardi, despues di ora di trabou, e problema 
a bira pio y na diferente caminda tabatin hopi awa ta 
core subi e camindanan pa cana. 

Diasabra mainta tempran a bolbe avisa FCCA, nan a 
priminti di busca un solucion pero ni holo, ni trahado, 
corda solucion. 

Diadomingo mainta e problema a bira mas pio ainda: 
e awa tabata core yega te unda ta parkeer auto y hasta 
cuminsa subi caminda grandi. E habitante hopi respon- 
sabel, sabiendo cu FCCA ta cera, a dicidi di yama Polis. 

Y un bes 2 agente policial a yega, a logra “drecha” algun 
parti di e dripsystem, pa stop e malgastamento di awa. 

Si no tabata p’e accion rapido di Polis, for di diabierna te 
dialuna mainta, si un trahado di FCCA lo presenta, ta 3 x 
24 ora awa lo a core, laba caminda y yena algun buraco 
unda mester bin instalacion di luz, loke por resulta di ta 
basta of kisas sumamente peligroso. 


4& AW-Mai nta 



DISGOUNT, 

leORNERl 


Fmd us un: 

facebook 


Main Sales offices 

582 4684 


ATCO Barcadero ATCO Dakoto ATCO Shaba ATCO San Nlcolas 

Barcadera Z/N Sabana Blanco nr. 2 Shabanr. 7B Theaterstraat nr. 20 


LIMESAND LIMECHIPS PLASTERING SAND 


■ BLOCKS 

- READY-MIX CONCRETE 

"Build it with Art" opoyondo e tolento ortistico di nos hobennon 

T-Shirt cu mensahe motivador 
di e hoben artista Jean Paul 
Salcedo ya caba ta na benta 





RECIENTEMENTE, Switch Foundation, Departa- 
mento di Cultura, Nahr Media, EMCO y The Academy 
of Fine Arts and Design di Aruba, a anuncia cu e hoben 
Jean Paul Salcedo su diseño a ser scogi como esun cu 
lo wordo promovi den nos comunidad p’asina e por 
continua cu su carera di arte. 

Jean Paul ta un hoben di 16 aña, studiante di Juliana 
School kende a participa hunto cu otro 5 hoben den e 
proyecto “Build it with Art”. 

Den su diseño, Jean Paul tin e mensahe di e poder cu 
nos tin pa sana nos mes y sigui pa dilanti apesar di de- 
cepcionnan. E ta representa dos man cu un hangua y 
hilo cu ta cose un curason. 

El a experiencia e produccion di su mesun t-shirt cu e 
lema: “Fix yourself and keep moving”, bao guia di Gio- 
nina Engelhardt. 

E t-shirts awor ta cla na benta y por wordo haya na EMCO 
na un prijs basta accesible. 

E t-shirt bunita aki tambe lo por wordo haya durante e 
lansamento di Aruba Art Fair diaranson awor pa 7:00pm 
na San Nicolas. 

E proyecto “Build it with Art” tin e meta di apoya y yuda 
desaroya e talento artistico di hobennan Arubiano cu 
ta soña di haci di Aruba un miho pais pa medio di arte. 
E hobennan mester a desaroya y entrega un boceto di 
un dibuho unico cu a mustra e tecnica, originalidad y 
en especial un mensahe positivo p’e hubentud di Aruba. 

Paula Nahr, presidente di Switch Foundation ta gradici 
e hobennan participante di e prome edicion di Build It 
With Art, Roslyn Schwengle, Yrsa Angenent, Steven de 
Windt y Charlotte Ellis, pa sigui apoya Jean Paul durante 
e proceso e. o. decorando pa dianan largo un espacio na 
EMCO cu lo ‘display’ e t-shirts den un forma artistico y 
cu e bentanan venidero. 

Nan a wordo motiva rib’e importancia di sigui traha 
hunto pa logra cosnan mas grandi. 

Balornan humano manera union y solidaridad ta e lema 
di tur proyecto realisa pa Switch Foundation. 

Switch Foundation tambe ta sumamente gradici 
cu e organizadornan di Aruba Art Fair 2016 pa 
duna Jean Paul Salcedo e oportunidad pa bende 
su t-shirts diaranson awor. 

Rib’e pagina di Facebook di Switch Foundation y EMCO 
por wak un video unda Jean Paul mes ta splica kico 
tabata su motivacion. E t-shirt ta na benta pa 25 florin. 

SELLAMUR 

. r^o boM Ofluo litto pofo opl.ctn 

* dc hunv*dod*i en muroi (on preuen 

^«*floliyo o uflo«*vc*ncia 

* ld*0l poro tOTonov cuortoi utiki y vivttrtdot ton 
^^iflwroi 


Habri nonstop di dialuna pa diabierna 7:30 AM pa 4:00 PM 


• Flexibel y di resistensia halto 
contra erosion 


SELLAMUR 


• Tratamento di concret pa coregi, 
penetra y blokea e humedad 
creciente den murayanan cu no ta 
permanentemente muha of bao awa. 


Hyundai Getz ta perde control y 
bolter riba caminda di Rooi Frances 



DIASABRA atardi, pa mas o menos 
5:30, un accidente a sosode cu mamay su 
yiu na Rooi Frances ora nan auto Hyundai 
Getz pa un of otro motibo a perde control, 
baha caminda y keda bira na banda den 
e saliña. 


E mama y yiu a haya golpi leve den e su- 
cedido. Ambulance a presenta n’e sitio pa 
duna asistencia medico, pero ambos no 
a sufri nada serio. Polis di Trafico tambe 
a presenta pa tuma datos di e sucedido. 

Colegio Sagrado Curason 
a keda hopi contento cu presentacion 

di Cuerpo Policial 



Centrale Bank van Aruba 

The Centrale Bank van Aruba (CBA) is responsible for maintaining the value of the Aruban florin and 
for the solidity and integrity of the financial system. It also advises the Minister of Finance on 
financial issues and publishes relevant statistical data and economic reports. 

Research Department 

The Research Department is responsible for maintaining the stability of the value of the Aruban 
florin vis á vis the U.S. dollar and providing advice on monetary and foreign exchange policies. To 
that end, it: 

• Monitors and analyzes domestic and international economic and financial developments 

• Conducts economic research and macroeconomic forecasts 

• Prepares policy recommendations to the Executive Committee and/or the Minister of Finance 

• Publishes relevant economic and financial studies and reports 

• Maintains contact and collaborates with different (inter)national stakeholders and institutions 
The Research Department has an opening for a: 

MANAGER 

Main responsibilities of the Manager: 

• Planning and coordinating all tasks assigned to the Research Department 

• Continuous monitoring and reporting of relevant economic and financial developments 

• Developing research proposals relevant to policies of the CBA 

• Preparing policy advices, internal reports, periodic (research) publications and speeches 

• Evaluating and applying new statistical and econometric methods 

Profile of Manager 

• Master's degree or PhD with specialization in macroeconomics or econometrics 

• A minimum of 10 years of relevant work experience, of which 5 years in a management position 

• Extensive knowledge of and ample work experience in the following areas: monetary 
economics, macroeconomics, public finance, and national accounting 

• Extensive knowledge of and ample work experience with research methods, data sciences, 
statistical analysis, and the publication of research and evidence-based policies 

• Strong leadership and coaching skills 

• Strong analytical and advisory skills 

• Excellent oral and written communication skills 

• Solution- and result-oriented 

• Pro-active and innovative 

Application procedure 

Qualifying candidates should send their applications, including curriculum vitae, within two weeks 
from date, at the latest on July 4 2016, to the President of the Centrale Bank van Aruba, J.E. 
Irausquin Boulevard 8, Oranjestad, Aruba. An aptitude test, a background check, as well as a pre- 
employment screening form part of the selection procedure. 

More information 

For further information, please contact Mr. Ryan Peterson, General Manager Economic Policy, 
phone: +297-525-2190 or e-mail: rpeterson@cbaruba.org 

RECIENTEMENTE, como parti di nan pre- 
paracion pa haci e “paso grandi” di basisschool 
pa scol secundario, alumnonan di Colegio 
Sagrado Curason a ricibi un presentacion di 
parti di Cuerpo Policial. 

Polis a presenta un speech di motivacion p’e 
alumnonan ta consciente di nan ambiente, 
nan amigonan y pa nan para duro pa cu ac- 
cionnan y decisionnan cu no ta cumbini nan 
personalmente. 

“Abo como persona ta esun cu ta dicidi kico bo 
kier haci”, Vianney Coffie a subraya. 

El a bisa e hobennan cu ni cuanto nan wordo 
roga, ni cuanto nan wordo pidi, loke nan mes- 
ter tin semper den nan mente ta cu “ora abo 
tuma e paso ey t’abo t’esun cu a haci e fout ey 
den bo bida.” 

Coffie a splica cu e charlanan pa muchanan 
di scol ta parti di un planning di parti di Alto 
Comisario di Polis y e departamento di infor- 
macion y conscientisacion pa yuda hobennan 
ta mas fuerte y resistente pa cu cosnan cu no 
ta beneficioso pa nan. 

E charla cu nan a organisa na Colegio Sagrado 
Curason tabata special p’e hobennan di zesde 
klas cu ta bayendo scol secundario, y e con- 
tenido ta encurasha nan pa tuma decisionnan 
consciente, scoge loke ta corecto y ta basa rib’e 
cosnan malo cu Polis ta experiencia tur dia den 
nan trabao riba caya. 

E ta hustamente dirigi na preveni y evita cu e 
hobennan ta haya nan mes den situacionnan 
y experiencianan negativo cu no ta nada ben- 
eficioso pa nan. 

E unidad di K9 a participa tambe n’e presen- 
tacion na scol como un motivacion extra p’e 
muchanan no crusa e liña y haya nan mes 
envolvi den cosnan negativo. 



Cabesante di Colegio Sagrado Curazon, Lilith 
Rasmijn a comenta cu e scol ta organisa e tipo 
di charlanan aki cu Polis tur aña y esun aki ta 
uno mas intenso pa yuda e hobennan para mas 
fuerte contra influencianan cu no ta cumbini 
nan. 


E mensahe cu Polis a duna e biaha aki, esta di 
“no ta no” cu diferente ehempel ta yuda nan 
sinti mas sigur di nan mes, el a expresa, añadi- 
endo cu nan ta spera di sigui tur aña pa ofrece 
nan alumnonan e charlanan aki. 

Diadomingo dia 26 awor 

Camarada-Aruba cu reun on 
pa ex-militar y ex-trahadornan 
civil di "Defensie" 


A peticion di e miembro- 
nan tur ex-militar y ex- 
trahador di “Defensie” na 
ARUBA cu ta miembro ta 
ser invita p’e reunion gen- 
eral anual. 

E invitacion aki ta conta 
tambe p’esnan cu no ta 
miembro y kier bira miem- 
bro di Camarada-Aruba. 

Durante di e reunion gen- 
eral anual (ALV) aki tur 
miembro ta haña infor- 


macion tocante e maneho 
di e organisacion durante 
2015. Tambe lo duna in- 
formacion tocante e pro- 
grama pa 2016. Alabes lo 
elegi un directiva pa 2016. 
Otro topiconan impor- 
tante tambe lo ser trata. 

E ALV (Algemene Leden 
Vergadering) aki a cambia 
di fecha y ta tuma lugar 
awor diadomingo awor 26 
di juni, di 10’or di mainta 
pa 12’or di merdia. 


E lo tuma lugar na Moko 
36-A (cas di Noy Tromp). 
Miembronan cu a postula 
nan mes pa directiva pa 
2016 ta señores Jacobo 
(Coby) Henriquez, Or- 
lando A. Quandt y Juan 
(Taly) N. Maduro. Miem- 
bronan interesa por repasa 
e documentonan concerni 
prome cu e reunion (9:00 
-10:00 am). 

Relaciona cu e actividad 
aki directiva di Camarada- 



,ir~'————'' k. 



Authorized Reseller 


iPad Pro 

Thin. Light. Epic. 


iStore 

A R U B A 


Ponton 67B| Caya Betico Croes 49 | Oranjestad, Aruba | 588.2167 | www.istorearuba.com 


Aruba ta haci un yamada 
na tur su miembronan pa 
acudi masalmente n’esaki. 
Asina nan tambe ta par- 
ticipa na tuma e decision- 
nan importante p’e organ- 


isacion. Directiva ta conta 
riba presencia y coopera- 
cion grandi. 

Pa mas informacion por 
acudi na e website www. 
camaradaaruba.com 



HOUSE FOR SALE 

BY OWNER 


3 bedrooms, 1 bathroom, stairs, full house has tiles, 
living room & kitchen with verticie blinds, 
kitchen cabinet, garage space for 2 cars, 
storage wood house, yard all with pavers & 
white stones, landscaping and 
Erfpacht 189 m2 house 82 m2 house in 
FCCA Residence Bushiri Caya Soeur Dorothea 19. 


Price AWG 200.000 

Please cail 592-1186 or inbox msg, 
only serious person. 

Awe nos ta 
conmemora cu 54 
aña pasa, lider di 
PPA, Juan Enrique 
Yrausquin a fayece 


UN DI e lidernan cu vision cu Aruba a conoce, ta Juan Enrique 
Yrausquin. Awe ta net 54 aña pasa cu el a fayece, cu den e tempo ey, 
hasta su morto a ser cuestiona. 

El a fayece na Corsou, debi cu e tempo ey, PPA tabata forma parti di 
Gobierno Central di Antiyas. Su morto a shock hopi hende, y a haya 
un entiero digno di un lider stima y sigur un estadista. 

El a nace di 3 di december 1904 y a casa na Aruba cu Maria Waizberg. 
Juancho, tabata conoci pa su bida familiar y politica. 

Un di su prome trabao na Aruba tabata na Hollandse Bank. For di su 
posicion na Hollandse Bank el a sa di escala posicion den empresa, 
pero aspirando otro metanan, el a retira y a comienza traha cu John 
G. Eman, kende a cuminsa e tempo ey cu su propio banco, cu a bira 
conoci como John G. Eman Bank, cu na 1936 -a keda funda, di cual 
Juan Enrique Yrausquin ta su co-fundador. 

John G. Eman Bank a lanta cu cooperación di Maduro & Curiel's 
Bank N.V., cu despues a bira Aruba Bank N.V., unda Juan Enrique 
Director desempeña funcion di Director Financiero te 1951, ora cu 
el a dicidi pa funda su propio partido PPA. Y su logro politico ta bon 
conoci, p’esnan cu a conoce. 

Te awor, Juan Enrique Yrausquin cu su partido PPA t’e unico partido 
cu a saca 15 asiento den un eleccion na Aruba. 

Juancho a destaca como un gran luchador pa su logronan, den su 
mayoriapa desaroyo económico, no solamente pa Aruba, pero tambe 
pa Antiyas Hulandes. 

Dia 1 de abril 1956, Juancho Yrausquin a bira miembro di Conseho 
di Minister di Antiyas, cubriendo e encargo di Minister de Finanza y 
Fomento, posición cu el a ocupa te su morto na Corsou dia 20 di juni 
1962 pa 7:30 di anochi na Hospital Santa Elisabeth. 

Como homenahe adiciona el a haya un un plaza dilanti Oficina di 
Post na Playa, unda tamabe tin su estatua. Despues a duna honor 
pa nombra e prome boulevard cu ta pasa dilanti di e hotelnan mas 
importante di Aruba. 

Ta di spera cu esnan cu ainda ta dirigi partido PPA, sa di recorda e 
gran estadista aki, kende awe ta net 54 aña pasa a bay laga nos. 

Di acuerdo cu partido AVP 


E DEBATE publico riba hotelnan cu ta opera 
riba e base “all inclusive” y e impacto di esaki 
riba turismo y economia di nos pais, a presenta 
un diversidad di punto di bista di diferente 
sector di nos comunidad. Esaki ta hiba na un 
conclusion importante: Turismo ta di vital 
importancia pa nos tur na Aruba. Nos tur ta 
depende di turismo. Pesey kico cu dicidi riba e 
tema di “all inclusive”, mester tene bon cuenta 
cu nos tur na Aruba, mester por keda participa 
directamente n’e economia di turismo pa nos 
trabou, nos negoshi y pa nos entrada. 

E debate publico riba “all inclusive” ta wordo 
hiba entre sector di hotel y otro sectornan 
di nos economia manera e importadornan 
di producto, taxista, operadornan di tour, 
restaurant y tiendanan, cu ta depende di 
turistanan pa nan benta, cantidad di trahador 
y nan entrada. 

E debate publico tambe ta wordo hiba entre 
sector di hotel y Gobierno di Aruba. E aspecto 
aki di e debate ta toca e interesnan priva 
legitimo di doñonan di hotelnan y e interesnan 
general di henter nos comunidad - legitimo y 
crucial - cu Gobierno di Aruba tin cu cuida. 

Fraccion di AVP a reuni cu diferente 
organisacion cu ta directamente envolvi den 
e debate y cu instancianan cu pa motibo di 
nan responsabilidad y conocemento, por yuda 
tur hende comprende e impacto economico, 
laboral y social di e fenomeno di turismo “all- 
inclusive”. Basa riba e reunionnan sumamente 
informativo aki y riba tur otro informacion cu 
nos a acumula, fraccion di AVP a yega na un 
punto di bista riba e tema aki. 

E punto di bista di fraccion di AVP por wordo 
resumi den e siguiente puntonan: 


E riesgo o beneficionan di 
operacion di hotelnan riba 
un base di “all-inclusive” 
ta depende pa un gran 
parti di e condicionnan di 
infrastructura fisico, nivel 
di desaroyo economico y 
laboral, e nivel di integracion 
di turismo den henter 
economia di un pais y e grado 
di dependencia di economia 
di turismo. Economia di 
Aruba ta depende pa mas cu 
85% di turismo. Economia 
di Aruba ta haltamente 
integra cu turismo. Mas 
cu 70% di forsa laboral ta 
directamente envolvi den 
turismo. Entradanan di nos 
pais ta depende pa un parti 
grandi di entradanan directo 
y indirecto di turismo. Esaki ta nifica cu 
cualkier cambio den turismo tin un impacto 
grandi den henter nos economia. 

Investigacionnan haci rond di mundo ta indica 
cu turismo “all-inclusive” tin e tendencia 
di concentra maneho, operacion y uso di 
servicio y facilidadnan serca un grupo chikito 
di operador y facilidad. Consecuencia di esaki 
ta cu enbez cu tur compania y hende por 
participa, competi y beneficia di e economia di 
turismo, esaki ta wordo limita cu turismo “all- 
inclusive”. E caracter di turismo “all-inclusive” 
ta pesey un riesgo p’e caracter habri di nos 
economia, pa competencia liber den economia, 
pa sostenebilidad di turismo y reparticion 
di e beneficionan di turismo den henter nos 
comunidad, segun AVP su punto di vista. 

Operacion di hotelnan den forma di “all- 
inclusive” ta aumenta liher rond di mundo. 
Aruba tambe ta sinti e efecto di e trend aki. E 
desaroyo aki ta bini dor di cu organisacionnan 
comercial grandi y financieramente fuerte, 
cu kier opera hotelnan den forma di “all 
inclusive”, ta cumpra hotelnan existente y 
construi hotelnan nobo, cu nan meta comercial 
na bista. Si no tene cuenta cu e interes 
economico general y haci lo maximo pa sigura 
e participacion directo y liber di tur compania 
den nos economico y sigura cu tur hende y 
tur sector sigui beneficia di nos economia, e 
desaroyo di mas “hotel all-inclusive” por tin 
efecto indeseabel y grandi pa economia di 
nos pais. 

Mester tene bon cuenta cu e interesnan 
legitimo di inversionistanan den nos economia 
y turismo en particular. AVP semper tabata y 
ta di opinion cu e forma pa stimula desaroyo di 


nos pais, ta dor di stimula nos economia, dor di 
crea espacio y incentivonan pa inversion den 
nos economia, sea di inversionistanan local, 
internacional of di sector publico. 

Nos meta ta pa sigura cu inversionnan den 
nos pais ta haltamente rendabel. Pasobra e 
inversionnan ey ta genera trabou y entrada pa 
henter nos economia y nos pais. 

Sinembargo, keda sin haci nada den lus di 
e aumento di hotelnan “all-inclusive” den 
turismo y su riesgonan pa interes economico 
general, no ta un opcion. Mester actua pa 
proteha e interes general, pa sigura cu henter 
nos comunidad ta sigui haya e beneficionan 
di nos economia di turismo. E caracter di nos 
economia t’asina inter-relata cu turismo, cu 
mester dirigi e desaroyo di turismo, pa sigura 
cu tur hende ta sigui haya e beneficionan di 
turismo. 

P’e motibo aki un of otro forma di regulacion 
di e desaroyo fisico, economico y laboral di 
turismo ta necesario, segun AVP. 

Den e ultimo 7 aña e maneho di Gobierno di 
Aruba (AVP), di stimula inversionnan den 
turismo y promove Aruba como un destinacion 
di hospitalidad di calidad halto, a percura p’e 
aumento den cantidad di turista cu ta bin y 
keda riba nos isla, e aumento considerabel 
di entrada pa empresanan den turismo, 
e crecemento economico di nos pais y p’e 
beneficionan di e exito grandi den turismo 
yega na tur sector di nos economia y tur 
hende den nos pais. P’e motibo aki AVP tin 
pleno confiansa cu e maneho pa yega na un 
regulacion di “all-inclusive” tambe ta basa 
riba e mes un metanan di sigura crecemento 
di entradanan di turismo p’e empresanan den 
turismo y pa henter nos comunidad. 

Regulacion di e sector di turismo no lo 
sosode sin mas y semper mester tin e interes 
economico general como base. 

Regulacion di “all-inclusive” no ta nifica cu 
hotelnan ta wordo limita den nan forma di 
opera te cu awor. T’e tendencia incalculabel 
di hotelnan opera a base “all-inclusive” y 
su riesgonan economico, laboral y social, 
ta loke nos mester controla, pa sigura cu 
e beneficionan di turismo pa henter nos 
comunidad keda sigura. 

E posicion di fraccion di AVP, ta basa riba tur 
informacion cu ta disponibel via tur canal di 
informacion local y internacional te aworaki. 
Manera den tur debate riba tur tema, fraccion 
di AVP ta keda habri pa tur otro informacion 
basa riba analisisnan racional, tanten cu e 
interes di henter nos comunidad y tur sector 
di nos economia y mercado laboral keda 
salvaguardia. 


Turismo 

sostenibel 
pa tur 

Desaroyo di mas "hotel all-inclusive" 
por tin efecto indeseabel y grandi pa 
economia di nos pais 

Rene Herde' 

Sin refineria a rescata economia; fondonan 
social y cuminsa cu reparticion mas husto 

Cu e refineria e metanan di sostenebilidad y reparticion mas husto ta haya mas forsa 


“SIN e refineria y mey-mey di 
tres crisis, nos a logra saca nos 
economia for di e peor caida den 
historia y den mundo. Bou di e 
peor condicionnan economico y 
financiero a logra crea mas cupo 
di trabou, sanea e fondonan di 
pensioen y di seguro medico. 

A logra reduci e deficit riba 
presupuesto y yega n’e punto di 
un presupuesto publico balansa. 
A logra tene y mehora forsa 
di compra miles di trahador, 
pensionado y nan famia. 

A cuminsa cu un reparticion 
mas husto di entrada den nos 
comunidad usando fondonan 
publico. 

Awor cu e refineria lo bay habri 
- si un mayoria den Parlamento 
aproba esaki - e entradanan 
adicional lo por wordo usa pa sigui 
cu e maneho di sostenebilidad 
riba tur tereno, fortifica finansa 
publico y sigui crea un comunidad 
mas husto pa tur. 
Specialmente esnan mas 
vulnerabel den nos comunidad.” 
Asina Rene Herde’ di partido AVP 
a declara den un reunion den bario 
di Paradera diabierna anochi. 

Cu e declaracion hopi cla aki Rene 
Herde’ ta acentua continuacion di 
e metanan cu partido AVP a fiha 
for di comienso di gobernacion di 
AVP na 2009. 

Esta cu e recuperacion economico 
y financiero, creacion di mas 
cupo di trabou, haci nos pais mas 
resistente y menos dependiente, 
mantencion y mehoracion di 
forsa di compra y un pais mas 


husto, incluyende un reparticion 
mas husto di entradanan, ta keda 
metanan central di gobernacion 
den futuro tambe. 

AMPLIACION DI PROGRAMA 

Ora a puntra Rene Herde si no 
mester amplia e metanan di 
e programa di gobernacion, 
su contesta tabata esaki: 
“Semper lo tin ampliacion y 
renobacion di bo programa 
di gobernacion. Aunke awor 
aki ta mucho tempran pa 
papia di esey. 

Pero e metanan cu nos a fiha 
tabata asina grandi y asina 
amplio, cu nos mes a bisa 
biaha pasa cu “ainda falta”. 

Nos a logra realisa hopi di e 
temanan grandi y 
crucial pa nos 


comunidad. Manera saca nos pais crisis economico y financiero den 
di e peor nos historia, sigura entrada di 

miles di hende y pensionado, crea 
mas cupo di trabou y awor 
habri e refineria. Tog tin 
mas pa haci. 
Specialmente den 
mehora entrada pa 
tur hende y evita 
cu hende cay den 
necesidad financiero 
grandi. 

Anto specialmente 
esnan cu entrada 
mas abou. Di 
berdad ainda falta, 
aunke nos a yega 
hopi leu y bou di e 
peor condicionnan 
posibel.” 

DESPA por yuda bo 

TIPNAN VALIOSO pa 
tene na cuenta si bo 
ta bay vakantie den 
exterior 


DEPARTAMENTO di Salud 
Publico (DESPA) taofrece conseho 
y yudansa na tur habitante di 
Aruba cu ta planeando of ya ta 
preparando pa sali di biahe pa un 
destinacion recreativo of exotico, 
un vakantie di aventura of hasta 
un siman riba un cruise ship. 
Latifa Mercera, kende ta 
enfermera na Servicio di 
Malesanan Contagioso, ta duna 
algun tip valioso y ta invita tur 
persona cu tin cualkier duda 
tocante e vacunanan necesario 
of medidanan di prevencion pa 


acerca nan. 

Tin tres siman 
ainda prome cu 
vakantie cuminsa y mester 
tene na cuenta si e destinacion di 
vakantie tin un of otro exigencia 
pa cu vacuna, awor t’e momento 
pa verifica e informacion y tuma 
e vacunanan necesario.Latifa 
Mercera ta informa cu tin pais cu 
tin presencia di keintura geel (gele 
koorts), malaria of sarampi. 

Den algun caso ta conseha e 
bishitante pa tuma un vacuna 
y den otro caso e vacuna ta un 
exigencia y condicion pa biahe. 

P.e., e persona cu ta biaha pa 
Brazil via di Colombia no ta wordo 



BANCO Dl CARIBE 

permiti pa subi avion si e no a tuma 
un vacuna contra sangura geel. 
Diferente destinacion tin diferente 
exigencia y e vacunanan ta hopi 
importante, como cu ademas di 
proteccion contra malesa tambe 
tin e factor di “admision”. 

Pues, si bo no a tuma e vacuna bo 
no ta wordo admiti den e pais. 

E vacuna contra sangura geel, 
p.e., mester wordo tuma 10 dia 
prome cu biaha p’e pais unda tin e 
malesa p’asina segura cu e persona 
ta protegi. 

Na algun pais ta exigi e vacuna di 
malaria, un malesa transmiti pa 
sangura cu por resulta den morto. 
Personanan cu ta biaha bay Mecca, 
p.e., mester di e 
vacuna contra 
sarampi, Latifa 
Mercera ta 
agrega. 

Tambe mester 
tene cuenta cu e 
biaheronan cu ta 
bay un vakantie 
activo, unda cu e 
risico pa contrae 
tetanus ta grandi 
si nan haya un 
herida of corta 
durante di un 
actividad manera 
“cliffhanging” 
of “mountain- 
biking”. 

Particularmente 
p’e grupo aki, 
pero en realidad 
pa tur hende 
cu ta biaha, ta 
importante pa 
hiba un “travel 
kit” cu ta inclui 
paracetamol, 


alcohol pa haci herida limpi, 
pleister, un remedi cu ta alivia 
problema di stoma of tripa y si 
ta aplicabel condoom, tambe e 
remedinan cu e persona mester 
tuma diariamente. 

Pa mas informacion tocante e 
contenido di un bon “travel kit” 
tambe por tuma contacto cu 
DESPA. 

Latifa Mercera ta splica cu mester 
semper tene na cuenta e estado 
di salud di tur hende cu ta biaha 
hunto. Muchanan chikito y hende 
grandi tin un sistema imunologico 
mas sensitivo, tambe mester 
tene na cuenta e condicion di 
personanan cu tin diabetes of 
presion halto y cu tin personanan 
tambe cu tin cierto enfermedad 
of ta tuma un of otro remedi cu ta 
afecta nan sistema imunologico. 
Semper corda hiba tur remedi 
necesario. 

Tene extra consideracion di e 
personanan cu tin un limitacion 
of desabilidad. 

E condicion y calidad di awa n’e 
destinacion ta un factor hopi 
importante pa tene cuenta cu ne. 
Bebe awa di boter, skeiro djente y 
laba boca cu awa di boter y hasta 
laba fruta manera apel cu awa di 
boter. No come ningun fruta of 
berdura cu ta wordo comi curu y 
cu bo no por casca bo mes, pasobra 
nan ta wordo laba den e mesun 
awa di cranchi cu por contene 
substancia of parasito cu por haci 
bo malo, Mercera a splica. No bebe 
awa di cranchi. 

Na Mexico p.e. tin parasito den e 
awa y no por laba djente tampoco 
cu e awa di cranchi. Evita di come 
berdura manera lechuga, como cu 

Despues di reunion entre Gobierno y stakeholdernan 

AHATA satisfecho cu 
reunion constructivo 
cu splicacion te den 
detaye riba contract 
entre Aruba y Citgo 


nan a wordo laba den e mesun awa cu 
bo no por bebe. Si ta haci calor, bebe 
hopi awa. Si bo tin keintura, of un 
diaree of griep cu no ta pasa, busca 
asistencia medico. Come solamente 
cuminda cu ta herbi of bon cushina. 

Latifa Mercera ta conseha tambe pa 
tene cuenta cu e leynan di trafico 
den e pais cu bo ta bishita, semper 
bisti faha di seguridad y considera 
tuma un seguro di biahe pa evita 
gasto inespera, tanto pa loke ta trata 
accidente y condicion di salud. E 
tipnan cu e enfermera ta pone hopi 
enfasis riba dje pa evita trece un 
“souvenir indesea” bek cas ta: No 
bula den awa di rooi of riu of laman 
cualkier caminda pasobra aunke e ta 
mustra bunita por tin parasito cu por 
afecta e salud, tene cuidou cu corta 
na curpa y pa no trapa riba obheto cu 
por causa herida cu por resulta den 
un infeccion; no mishi cu animal riba 
caya, pasobra nan por tin malesa cu 
por keda transmiti pa bo via un rasca 
of mordi. 

DESPA ta urgi tur persona cu wordo 
mordi pa un of otro animal of haya un 
herida of infeccion pa busca asistencia 
medico di biaha como cu tin parasito, 
bacteria y virus cu por causa morto 
dentro di 24 ora. 

Latifa Mercera a duna e ehempel di 
turistanan cu a bay campa na Surinam 
y a lanta for di soño cu sanger riba nan 
clechi, pa despues nan haya sa cu ta 
raton di anochi a morde nan den nan 
soño. 

Na DESPA por yuda e persona cu 
ta bay cu vakantie cu diferente tip. 
Ta duna asistencia pa check kico e 
conseho di biahe pa su destinacion ta 
y pues kico e mester tene cuenta cu 
ne, incluyendo e vacunanan necesario. 
Como ultimo tip Latifa Mercera a 
agrega pa no lubida di tin un fotocopia 
di pasport y e documentonan di biahe, 
pa si perde algo of nan wordo horta 
semper tin un copia cu por mustra y 
por manda e informacion Aruba of 
Embahada pa por haci e tramitenan 
pa un paspoort nobo. 

Si acaso bo bolbe di vakantie cu’n 
“souvenir indesea”, manera keintura, 
diaree, of un herida, consulta cu bo 
dokter di cas mas pronto posibel, 
pasobra e malestarnan aki por tin 
consecuencia indesea y hasta fatal. 


DIAHUEBS henter dia Ministernan 
Mike Eman, Mike de Meza y Paul Croes, 
hunto cu e team negociador cu a traha 
intensivamente y pa hopi tempo riba 
e acuerdo, a reuni u stakeholdernan 
manera ATIA (Aruba Trade & Industry 
Association), SNBA (San Nicolas Business 
Association) y Asociacion di Contratistanan 
di Aruba (WAB). 

E organisacion hotelero, AHATA (Aruba 
Hotel and Tourism Association) tambe a 
participa den e encuentronan aki y e CEO 
Jim Hepple a considera e contenido di e 
reunionnan aki como uno constructivo. 

“E encuentro di awe tabata uno constructivo 
pa nos tur, ya cu tin hopi hende den 
comunidad, inclusive nos miembronan di 
sector turistico, cu ta puntrando kico lo bay 
pasa y con e asunto ta hinca den otro. 
Prome Minister Eman y Minister di 
Asunto Economico de Meza a duna un 
bon presentacion riba e detayenan di loke 
a wordo acorda y con e acuerdo lo bay 
funciona,” Hepple a comenta na final di e 
presentacion. 

Gabinete Mike Eman cu sosten di un team 
negociador di profesionalnan den ramo 
petrolero, huridico y financiero local, a 
logra puntonan importante den e acuerdo 
aki. P.e. Aruba ta recobra un cantidad 
substancial di tereno cu antes tabata 
propiedad di e refineria. 

Riba un di e areanan aki ta 
bay construi un solar park di 
5 MW. Durante negociacion 
a pone hopi enfasis cu e 
refineria aki mester cuadra 
cu e maneho cu Gobierno a 
bin ta hibando ultimo añanan, 
pues e mester ta un refineria 
mas berde posibel. 

P’esaki a logra acorda cu e 


refineria mester opera riba gas natural, cu 
ta nifica un rebaho drastico di polucion, 
asina garantisando un mihor calidad di 
bida pa ciudadanonan di San Nicolas. Pa 
nos pilar economico mas importante esaki 
ta hopi importante sin duda. 

Jim Hepple riba esaki a comenta cu e idea 
di Gobierno ta pa rehabilita e refineria y 
pone funciona manera siglo 21 ta exigi. 
“Esaki ta un gran ayudo pa medio ambiente 
y reduci e emision di gasnan venenoso pa 
mundo. Esaki ta algo hopi bon mes.” 

Den cuadro di uzo di gas, a firma un MOU 
cu Venezuela, ratificando e palabracion di 
2010, pa investiga e posibilidad e proyecto 
di construccion di un pipa di gas di 17 miya, 
for di Venezuela pa Aruba, cu lo entrega e 
gas natural di mas di e region Paraguana pa 
wordo uza den e “upgrader” di e refineria. 

Citgo Petroleum Corporation a firma un 
acuerdo siman pasa cu Aruba pa reapertura 
di e compleho petrolero cu Valero tabata 
opera. 

E acuerdo ta ensera cu Citgo ta inverti mas 
o menos 750 miyon dolar pa transforma e 
refineria den un planta diseña pa procesa 
e crudo extra pisa di faha di Orinoco na 
Venezuela. E rehabilitacion di e planta ta 
un proyecto di 18 pa 24 luna. 

Lista 

nobo di e 
corputos 
di PDVSA 


NOS a haya un lista den 
esnan cu ta ser considera 
como coruptonan 
di PDVSA, a base di 
investigación haci pa FBI, 
DEA y Departamento di 
Husticia Mericano. 

Nos di AWEMainta ta 
reproduci e lista aki, 
p’esnan cu a negocia e 
diferente contactonan cu 
CITGO por mira nomber 
di algun di nan cu nan a 
negocia cu nan. 

Den e lista aki, por mira 
nomber di Roberto Rincon, 
kende a trece e grupo di 
CITGO cu Aruba den e 
negociación aki. 

3 junio, 20165junio, 2016 
Nuevo listado de corruptos 
de PDVSA 

Listado de corruptos 
PDVSA 

Las investigaciones 
periodisticas cotejadas con 
investigaciones del FBI, la 
DEA.y el Departamento de 
Justicia de USA, revelan 
graves indicios sobre las 
personas que, de manera 
directa o indirecta, están 
vinculadas a delitos de 
corrupción en PDVSA 
y que forman parte del 
entramado que va desde 
facturaciones con sobre 
precios, cobro indebido 


de comisiones, evasión 
fiscal, lavado de dinero 
de dicha corrupción y, 
lo más grave, lavado de 
dinero proveniente del 
narco tráfico. 

El siguiente listado 
no pormenoriza ni 
personaliza que tipo de 
delitos se le sindica a cada 
una de estas personas, 
sobre las cuales se tienen 
pruebas sustentables. La 
acciones de la justicia 
norteamericana serán de 
caráctercivilypenal, segun 
cada caso y tienen efectos 
transnacionales. Entre 
tanto, en Venezuela se 
silencia deliberadamente 
o se defiende la corrupción 
arguyendo que son ataques 
de carácter polftico con 
nuestro pafs. Asf mismo 
analizan lista de invitados 
a las bodas de los hijos de 
Roberto Rincón, de quienes 
se sospecha nexos de los 
negociados de corrupción. 

Esta es la lista parcial: 

1. - Rafael Ramirez - Ex 
Presidente de PDVSA 

2. -Owen Manrique - Ex 
Presidente de Bariven 

3. -Jesus Guaraco - Ex 
Presidente de Bariven 

4. -César Rincón - Ex 


Director de Bariven 

5. JAVIER ALVARADO - 
Ex Presidente de Corpoelec 
y Ex Presidente de Bariven 

6. -José Luis Parada - 
Gerente de Pdvsa OCC 

7. -Miguel Partipilo 

8. -Roberto Rincón 

9. -Abraham Shiera 

10. -Ramiro Rodriguez - 
Gerente de Procura Bariven 

- Asignado a PDVSA 
Services para compras de 
PDVSA atraves de Citgo 

11. -Eulogio Del Pino - 
Presidente de PDVSA 

12. -Leida Martinez - 
Supervisor de Desarrollo 
de Proveedores Nacionales 

13. -Luis GhersiO Gerente 
de servicios Tecnicos 

14. -Carolina Rodriguez - 
Gerente de PDVSA E & P 

16. -Alfonso Gavina 

17. -Rodriguez Cabello 
asegurador 

1 8.-Zailu Ochoa - 
Analista de Desarrollos 
de Proveedores 
InternacionalesD - 
Encargada de imputar 
nuevos proveedores 
(crear) y cambiar o 
optimizar datos en Sap. 
19.-Jarvi Carrasquero 

- Analista de 
Desarrollo Proveedores 
Internacionales 
Especialista en Sap 


encargado del Vendor List 
20.- Nervi Villalobos 
21 .-Gustavo Oses - Gerente 
de Servicios Tecnicos - 
inspeccion - Asistencia 
Tecnica - supervisor 
Registro Internacional. 

22. -Jesus Luongo 

23. -Luis Rivas 

24. -Ricardo Coronado 

25. -Orlando Chacin 

26. -Anton Castillo PDVSA 
Gas 

27. -Valmore Gonzalez 
- Gerente de Procura 
Bariven - Director 
Bariven - Gerente de 
PDVSA Industrial - Actual 
Presidente de Corpozulia 

28. -Pedro Requena - 
GerentedePCP ExCicpc 

29. -Carlos Sosa - Procura 
de Tuberia -ahora PCP 

30. -José Guerrero - 
Auditor 

31. -Alexis Garcia - Gerente 
de Bariven 

32. -Pedro León 

33. -George Kabboul - Ex 
Presidente de Bariven 

34. -Nery Magdaleno - Ex 
Gerente de PDVSA Services 
BV (Holanda)O y Citgo 

35. -Francisco Prada 

36. -Ingribel Pereira - 
Analista de Desarrollo 
de Proveedores 
Internacionales - 
responsable de Imputar 
nuevas empresas en Sap 
y/o cambiar datos de las 
empresas. 

37. -Hugo Carvajal 

38. -Alejandro Izturiz - Ex 
Asisente de Javier Alvarado 
0 

39. -Victor BalzaO -Analista 
de Finanzas Bariven 
encargado de analizar los 
Estados Financieros de las 
empresas internacionales. 

40. - José Pirela - Ex Gerente 
de Finanzas 

41. -José Camacho - Ex 
Gerente de PSI Houston 

42. -Maximiliano Soto - Ex 
Gerente de Bariven 

43. -Lelis Jaimes - Gerente 
de Recursos Humanos 
Bariven 

44. -Aldo Galindo - 


Abogado de PDVSA 
Bariven 

45.-Reyner Vergara - Ex 
Gerente de Finanzas mano 
derecha de Owen. 

46 . - Jose Gregorio 
Gonzalez, auditor externo 

47. -Argenis Mindiola - Ex 
Gerente de PDVSA Services 
BV (Holanda) 

48. -Manuel SantoyoD - Ex 
Gerente de PDVSA Services 
BV (Holanda) 

49. -Dalila Ferrer- Gerente 
de Finanzas y de Control 
Interno de Bariven. 

50. -Alexis Flores 

51. -Carolina Rodriguez 

- Gerente de Procura de 
Bariven 

52. -Salar Ataie Bandari 

53. - Ahmad Reza Ataie 

54. -Anahi Bandari de Ataie 

55. -Patricia Kamphaus 

- Gerente de Finanzas 
de PDVSA Services BV 
(Holanda) 

56. -Sonia Van Spittael 

- Ex Gerente de Procura 
de PDVSA Services BV 
(Holada) - 

57. -Joao Olavo Silva Bank 
Espiritu Santo investigar 

59. - Ramon Mayaudon 

60. -Ad Verhoeff-D Gerente 
de Operaciones PDVSA 
Services BV - Holanda 

61. -Pedro José León 
Rodriguez 

62. -Rhina Alvarez 

63. -Juan Tabasta 

64. -Francisco Velazquez 

65. -Luis Hernandez - Ex 
Gerente de Procura de 
Bariven 

66. - Carlos Enrique Urbano 

67. - Gian Paolo Ruscino 

68. -Francisco Jimenez - 
Presidente de Bariven 

69. - Carlos Erick Malpica 
Flores 

70. - Charles Beech 

71. -Calixto Ortega Rios 

72. - Antonio Moschella 

73. -Charlez MorenoD - 
Analista de Asistencia 
Técnica y de Desarrollo 
de Proveedores 
Internacionales. 
Encargado de inspeccionar 
proveedores nuevos 





AWEMainta Dialuna, 20 Juni 2016 


23 


- imputar data de 
proveedores nuevos 

74. -Joaquin TorresO 

- Gerente Encargado 
de Servicios Técnicos 
de Bariven y Registro 
Internacional. 

75. -Armando Henriquez 

- Gerente de Procura de 
Bariven. 

76. -Gregory Sulbara. 
compra T oyotas Analista de 
Compras Internacionales 

76. -Tim Marshman 
0- Gerente de Finanzas 
PDVSA Services Houston 

77. -Edgar Romero 

78. - Miguel Briceño 
079.- Gustavo Socorro 

80. - Rafael Struvel 

81. - Cisco Berti. 

82. - José Berto. 

83. - Luis Chinchilla 

84. - Alfredo Rincon 

85. - Tomas Gonzalez 

86. -Americo Negrete - Ex 
Analista de Procura en 
Pdvsa Services Houston 

87. Javier Linares 

88. Ismary Yeguez - 
Ex Analista de Procura 
Internacional Caracas 
(Rincon). 

89. - Erasmo Marcano 

90. - Yosmal Espinoza - 
Ex Gerente de Bariven 
Caracas y Houston 

91. - Ernesto Guevara - 
Socio de Charles Beech 

92. - Pietro Micale 

93. - Eusebio Zavatti Ex 
Gerente de Servicios 
Tecnicos de Bariven 
(Botado) 

94. - Karina Nuñez - 
Procura Internacional 
Pdvsa Services Houston 
96.-Nelson Martinez - 
Presidente de Citgo 

97- Mariana Josefina 
Ramirez - abogado 
Asistente de Javier 
Alvarado - es consultor 
Juridico de PDVSA 
Services -Hoy Analista de 
Procura de Citgo. 

98. - Gregorio Sorbara 

99. - Charles Beech 

100. - Juan José Bastardo 
compra flota de autos 
Clover Miami. 


Sector di Enseñansa di Aruba ta scoge pa un aanpak inovativo 

Implementac on di un structura di 
salario y Functiehuis nobo lo bira 
un hecho despues di trayectorio extensivo 


Na aña 2012 e Minister di 
Enseñansa anterior, Minister 
Arthur Dowers, a duna encargo 
pa desaroya un Functiehuis 
y un structura di salario nobo 
p’e sector di enseñansa na 
Aruba. 

Durante e añanan 2012-2013 
diferente stakeholder di e 
sector di enseñansa a participa 
n’e trayecto aki cu a conduci na un 
Functiehuis actualisa cu descripcion di 
funcionnobo (functiebeschrijvingen), evaluacion 
di funcion corecto (functiewaarderingen) y un 
structura di salario nobo. 

Despues di diferente contratiempo, Minister di 
Enseñansa actual Minister Michelle Hooyboer- 
Winklaar a reactiva e proyecto na 
2015 dunando encargo pa finalisa e 
trabounan necesario pa por implementa e 
Functiehuis y Salarisstructuur nobo. 

E proceso di implementacion, cual ta uno extenso 
y complica, ta den man di un project-team forma 
pa Ministerio di Enseñansa y Departamento 
di Enseñansa, cu sosten di KPMG y Balance 
Consultancy. 

Desaroyonan social a trece cambionan riba e 
tereno di enseñansa y ta haci cu nos comunidad 
ta rekeri otro tarea y responsabilidadnan di nos 
maestronan y empleadonan cu esnan stipula 
actualmente den nos decreto gubernamental 
tocante sueldo di empleadonan den e sector di 
enseñansa. 

Tambe pa hopi tempo caba tin un necesidad 
grandi di parti di maestro y esnan den 
directivanan di scol pa por tin mas uniformidad 
den tur nivel di enseñansa, transparencia den 
e reparticion di tarea y un evaluacion husto, cu 
ta cuadra cu e peso di e funcion den enseñansa 
primario. 

Ora cu e implementacion di e asina yama 
functiebeschrijvingen y salarisstructuur, esta 
descripcion di funcion y structura nobo di salario 
pa tur scol y tur directiva di scol na Aruba, keda 
realisa esaki lo tin mas oportunidad pa tur 
empleado envolvi den enseñansa crece den nan 
carera. 

Alabes directivanan di scol lo haya un instrumento 
den nan organisacion cu cual nan lo por controla 
y maneha mas eficientemente. Tur esaki ta 


un aspecto necesario pa por 
sigura inovacion riba e area di 
enseñansa di Aruba. 

Desde fin di 
2015 Directivanan di scolnan 
subsidia, incluyendo Dienst 
Publieke Scholen (DPS), 
Sindicatonan, Departamento 
Recurso Humano (DRH)y otro 
instancianan gubernamental ta 
envolvi di cerca den e proceso di 
preparacion y ta jmda pensa den forma 
constructivo pa por logra e cambionan di un forma 
mas agradabel posibel. 

Un comision di revision independiente lo tin como 
tarea pa monitor si e cambionan ta bayendo segun 
e procedura y liñanan di guia acorda. 

Tin sesionnan andando ainda cu e directivanan 
di e scolnan pa finalisacion di e ultimo puntonan 
pa cu preparacion p’e implementacion y p’asina e 
directivanan di e scolnan por sinta cu nan personal 
pa duna informacion detaya y contesta tur 
pregunta cu e trahadonan por tin. 

Pa brinda informacion di e proyecto 
aki, Departamento di Enseñansa a crea un pagina 
special riba su website: www.ea.aw/functiehuis. 
Aki por haya informacion general como tambe 
algun documento manera Rapport Gesubsidieerde 
Onderwijssector - De functiebeschrijvingen 
en functiewaarderingen voor het onderwijs 
op Aruba” y Migratieprotocol implementatie 
functiehuis onderwijs. 

Posiblemente e documentonan aki lo por 
tin ahustacion den futuro mirando cu ta 
documentonan cu ta sigui desaroya. 

Hunto cu esaki lo introduci un pagina di “Pregunta 
y Contesta” (FAQ) na unda tur esnan emplea den 
e sector di enseñansa por haya contesta riba e 
preguntanan mas haci, manera Mi por bay atras 
den salario? of Mi por spera un aumento di salario? 
Atrabes di Noticiero Enseñansa Aruba, un boletin 
informativo digital, lo manda informacion 
regularmente. Pa ricibi esaki por registra via 
website ea.aw. 

Pa mas informacion acudi n’e website ea. 
aw y busca Functiehuis (bou letter F) den e 
alfabet menu of conecta cu Departamento di 
Enseñansa Aruba riba Facebook facebook. 
com/educationaruba pa keda na altura di tur 
informacion. 

Andres Hernandez di SNBA: 

Gobierno a logra un 
tremendo acuerdo 
cu Citgo 


terenonan cu awor ta den man di e refineria. 
Inclusive nos ta bay recupera un pida tereno 
unda cu San Nicolas ta bay tin contacto directo 
cu lama”, Hernandez, kende a mustra hopi 
entusiasmo, a expresa den su declaracion. 

Tur e logronan den e acuerdo, e ta bisa, ta trece 
un cambio hopi grandi pa San Nicolas, cu lo 
nifica tambe cu un cantidad di negoshi lo bay 
expresa nan deseo pa establece den e area aki, 
specialmente na e parti cu tin contacto cu lama. 
E refineria di Aruba, ta wordo considera un di 
esnan mas grandi den Caribe. 

Despues di su rehabilitacion, e operador tin 
pensa pa cuminsa cu un produccion di 200 
mil bari di e crudo extra pisa di Orinoco, 
Venezuela. 

Despues e producto intermedio lo wordo 
manda p’e red di refinamento di Citgo na 
Merca pa sigui wordo procesa. 


Un encuentro cu tabatin como meta suministra 
gremionan cu tur informacion necesario 
relaciona cu e acuerdo entre pais Aruba y Citgo 


Petroleum Corporation. 

Citgo a firma un acuerdo siman pasa 
cu Gobierno di Aruba pa reapertura 
di e refineria na San Nicolas cu tabata 
opera pa Valero. E acuerdo ta encera cu 
Citgo lo inverti por lo menos 750 miyon dollar 
pa transforma e refineria den un ‘upgrader’ 
pa procesa primeramente crudo extra pisa di 
Orinoco, Venezuela. 

Aunke cu SNBA tabata na altura di e 
negociacionnan andando y loke Aruba tabata 
pidiendo, e no por keda sin menciona nan 
asombra pa tur loke e team negociado a logra 
pa pais Aruba den e acuerdo cu Citgo. 


“E ta un tremendo acuerdo,” Hemandez a bisa, 
y a agrega cu si tur cos bay segun plan, Aruba 
tin un futuro hopi prometedor ta sper’e. 

“No solamente nos lo bay tin un refineria cu 
ta haci ganashi, pero uno mas berde tambe. 
Nos ta recuperando un parti importante di 


“NOS a spera un 
desmantelacion di e refineria, aunke nunca 
nos tabata di acuerdo cu esaki. 

P’esey nos a organisa diferente Townhall 
Meeting. 

Awo mi tin cu bisa cu mi a keda hopi sorprendi 
cu nos mesun hendenan a yega na un acuerdo 
cu ta ‘too good to be true’, Presidente di San 
Nicolas Business Association (SNBA) sr. 
Andres Hernandez a comenta na final di e 
encuentro cu Ministernan Mike Eman, Mike 
de Meza y Paul Croes diahuebs ultimo. 

AHATA a topa 
cu companianan 
local pa splica 
nan posicion 



DIAHUEBS ultimo Hunta Directiva di Aruba 
Hotel and Tourism Association (AHATA) a 
topa cu doñonan di 7 wholesaler local, cu ta 
bende producto di alimentacion y bebida na 
hotel y restaurantnan na Aruba, p’asina splica e 
posicion di AHATA relaciona cu e proposicion 
di cambio di ley den cual ta otorga permit pa 
hotelnan por opera. 

AHATA a cuminsa e reunion enfatisando cu e 
companianan agencia di cuminda y bebida ta 
partnernan cerca y cu ora e hotelnan bay bon, 
cu nan tambe ta bay bon. 

A enfatisa riba e hecho cu aña pasa, e hotelnan 
mas grandi na Aruba hunto a cumpra 75 miyon 
dolar Americano na producto aki na Aruba y cu 
esey ta ensera 95% di tur locual nan a cumpra 
na alimento y bebida. 

AHATA a splica cu nan tin 4 preocupacion 
principal pa cu e proposicion riba mesa pa 
cambia leynan di hotel. 

E prome ta cu e licencia di negoshi basico di 


hotelnan ta na 
riesgo y cu e ley aki lo cambia e panorama 
competitivo na Aruba, dor di faborece un tipo 
di hotel riba e otro. 

E di dos punto ta cu si e ley aki pasa, cu e 
lo tin un impacto negativo riba e clima di 
inversion y lo haci e costo di financiamento 
substancialmente mas halto pa tur negoshi, 
pues no solamente pa hotelnan! 

E di tres preocupacion ta cu si nos kier 
turistanan mas afluente, anto un di e tendencia 
nan mas popular ta pa habri e segmento di 
hotelnan All Inclusive mas “upscale” cu sin 
duda lo ta mas atractivo pa Aruba. 

Basicamente Aruba mester responde n’e 
demanda di clientenan sino lo haya nos mes 
den hopi dificultad. E di cuater preocupacion 
riba e ley proponi ta cu e lo haci maneho di 
operacion di hotelnan di e modelo “European 
Plan” hopi dificil y lo impacta e habilidad 
pa maneha e companianan aki pa alcansa 
expectativa di e doñonan seriamente. 

AHATA a nota cu den e proposicion di cambio 


di ley a inclui regulacion di e tendencia di 
crecemento rapido di e segmento “other 
accommodation”, cu ta turistanan cu ta opta 
pa pasa nan estadia dor di huur casnan situa 
rond di nos isla. 

Esaki ta un asunto cu AHATA ta sostene. 
AHATA a subraya n’e companianan wholesaler 
di Aruba cu nan posicion basico ta cu mester 
por maneha turismo, pero cu e ley aki no t’e 
forma pa logra esey y cu mester evalua otro 
alternativa tambe. 

Na final e wholesalernan a duna di conoce di 
ta masha contento cu e reunion y a aprecia 
cu AHATA a tuma su tempo pa splica nan 
detayadamente riba nan posicion. 

E sentimento general di e companianan 
wholesaler di Aruba tabata cu nan lo no kier 
pa tin e mesun tipo di interferencia di parti di 
Gobierno den con nan ta maneha nan negoshi. 
Nan a bisa cu awor nan tin un mihor 
comprension dicon AHATA t’asina preocupa 
riba e impacto negativo cu e cambio di ley aki 
lo tin pa henter e economia di Aruba. 



Carl Orman di DOW: 

Be mester 
tin tur be 
facilidadnan 

"up-to-date" - 

pa be per 
duna un ben 
servicie na 
pueblo 


DURANTE di e acto di develo di e borchi indicando cu e edificio 
nobo di Prinses Amalia Basisschool ta tumando luga den bicindario 
di Seroe Blanco, a conta cu presencia y apoyo di e supervisor di 
e proyecto, Carl Orman. 

Sr. Orman ta hefe di e departamento di ehecucion di Dienst 
Openbare Werken (DOW). El a expresa cu semper pa DOW un 
proyecto nobo ta bon pa comunidad y particularmente den e 
caso aki, nan ta wak e hecho cu hopi mucha tin necesidad di un 
scol nobo pa tin un enseñansa bon tambe. “Bo mester tin tur bo 
facilidadnan “up-to-date” pa bo por duna bon servicio na pueblo”, 
el a subraya. 

E planning cu ta tuma luga prome cu e construccion mes, a tuma 
entre 10 pa 12 luna, durante cual DOW su departamento di 
Ontwerp en Planning a traha e diseño, y despues e destaho mes 
tambe a tuma algun luna. E trabao na e tereno unda cu e scol ta 
wordo construi a cuminsa riba dia 16 di mei ultimo y a programa 
p’e scol keda cla den e di dos siman di april 2017. 

Encuentro na San Nicolas riba contracto cu CITGO 

Minister Paul Croes contento 
cu e entusiasmo sinti den 
reunion cu gremronan 
comercial y sindical 


MINISTER di Trabao, drs. Paul 
Croes a keda hopi satisfecho 
di un serie di reunion caminda 
cu, hunto cu su coleganan 
Prome Minister Mike Eman y 
Minister Mike de Meza, a informa 
gremionan den detaye rond di e 
contracto firma entre Pais Aruba 
y Citgo Petroleum Corporation. 
Minister Croes a splica cu e ta hopi 
satisfecho principalmente debi n’e 
entusiasmo grandi cu gremionan 
tabatin den tur e encuentronan 
aki. 

For di den oranan di mainta, 
diahuebs ultimo, e Ministernan, 
hunto cu integrantenan di e team 
negociador, tabata na San Nicolas 
unda cu tabatin encuentro cu 
gremionan comercial, sindical, 
contratistanan y finalmente tambe 
habitantenan di San Nicolas. 

“E entusiasmo tabata enorme. For 
di e contratistanan te n’e gremio 
comercial a keda impresiona cu 
logro di e acuerdo aki cu tabata 


uno hopi bon prepara,” Minister 
di Trabao a bisa na final di anochi. 
Pa medio di e encuentronan aki, 
e mandatarionan kier percura cu 
mas tanto persona, principalmente 
stakeholdernan, ta na altura di 
detayenan di e contracto cu CITGO 
cual lo bay ta masha importante pa 
economia di Aruba. 

E logronan den e acuerdo aki ta 
riba tereno fiscal, legal y laboral. 

Pesey den tur e encuentronan a 
purba splica mas mihor posibel 
e importancia di reapertura 
di e refineria aki, su impacto 
economico cu ta 15% riba den 
economia, e impacto laboral cu ta 
nifica un reduccion di 3 pa 4% di e 
desempleo, y e impacto comercial 
rond di e refineria. 

Gobierno, el a bisa, ta contento 
cu e entusiasmo cu a wordo sinti 
bou di e gremionan comercial, 
sindical, y contratistanan pasobra 
“nan t’esnan responsabel pa 
informa nan miembronan riba 


kico e desaroyo aki lo nifica pa nan 
sector. E reunionnan a bay den 
ambiente formidabel.” 

Como mandatario encarga cu 
Asuntonan di Trabao, Minister 
Croes a bisa cu el a percura pa 
den e reunionnan aki duna un 
splicacion detaya di kico ta bay 
t’e regimen laboral cu CITGO 
Petroleum Corporation, lo tin 
na momento di e reapertura, e 
cantidad di trabou pa Arubiano cu 
lo bay tin, unda cu e hendenan por 
bay pa solicita, esta e CITGO Desk. 
E instancia aki ta algo cu a keda 
acorda cu e compania operador 
di e refineria pa wordo estableci 
y cu lo brinda ayudo na tur ex 
empleadonan di e refineria cu kier 
solicita. 

E mandatario a agrega cu e 
instancia aki ta consisti di personal 
di Depto di Trabao, di Ministerio 
di Energia, y personanan cu 
conocemento tecnico den materia 
i e refineria. 


“E ta mustra e seriedad con 
Gobierno a bin ta hibando e 
negociacionnan di cual Hulanda 
na tur momento tabata na altura 
di e detayenan.” 

Minister Croes mes a keda hopi 
satisfecho con Gobierno a presenta 
e informacion. 

“E tabata un presentacion 
completo riba e “Business Model” 
aki, e impacto local.” 

E contractnan firma cu Citgo 
Petroleum Corportion pa rehabilita 
y opera e refineria aki, procesando 
e crudo pisa di Venezuela, ta 
bay tin un impacto grandi riba 
economia di Aruba. Esaki p’e 
cantidad di cuponan di trabou 
nobo, cu un mihor nivel di salario, 
pero tambe tur e beneficionan cu 
e reapertura lo tin p’e negoshinan 
den becindario di e refineria. 
Gabinete Mike Eman II durante 
mas cu un aña a bin ta trahando 
intensivamente pa realisa e logro 
aki. 

Juffrouw Ruthline Hofman: 



Prinses Amalia 
Basisscheol ta hopi 
contento cu edificio nobo 


SIMAN pasa, a celebra un ocacion hopi importante pa 
Prinses Amalia Basisschool na Seroe Blanco cu desaroyo 
di e borchi cu ta indica cu e construccion di nan scol nobo 
a cuminsa. 


Juffrouw Ruthline Hofman, kende ta cabesante actual di e 
scol a bisa cu tur hende ta hopi contento cu e desaroyo aki, 
como cu e ta e. o. facilita e introduccion di modernisacion 
den enseñansa pa nan scol. 

“Pa nos esaki ta nifica algo hopi bunita,” Hofman a expresa, 
como cu nan no lo tin retonan mas cu p. e. coriente cu ta 
instabiel y daknan cu ta lek. 


Actualmente, ora cende djis un radio extra e coriente ta 
bay den ful e scol, el a agrega. 

E cabesante a remarca cu un caracteristica cu mas nan ta 
aprecia di e edificio nobo, ta cu lo tin espacionan nobo, 
como cu actualmente e. o. no tin luga adecua pa haci extra 
“begeleiding”. 


E 310 alumnonan di Prinses Amalia Basisschool ta hopi 
motiva caba, Juffrouw Hofman a bisa. 

“Claro cu nan ta hopi contento cu esaki”, el a bisa, y a 
agrega cu aunke e ta spera cu e scol nobo lo añadi na nan 
motivacion e no ta kere cu lo tin un cambio grandi den nan 
actitud, pero si den e forma cu algun cos ta wordo haci. 


El a splica cu e parti mas grandi di ful e planning a tuma luga 
bao di e cabesante anterior, Juffrouw Mireya de Haseth. 

E scol nobo no lo conoce un expansion den e cantidad di 
klas. E scol lo keda cu 12 klas, y esey ta un bon tamaño pa 
un scol, Hofman a bisa. 

Gobierno y institucionnan financiero local ta 
uni forsa den 'Renobacion Aruba N.V/ 

Cu obhetivo pa 
rescata y maneha 
propiedadnan di balor 
historico, monumental 
y cultural 


OTRO iniciativa di Gabinete Mike 
Eman ta haya sosten amplio den 
comunidad y a bira un realidad 
diabierna ultimo na momento cu 
a firma acta notarial pa formacion 
di ‘Renobacion Aruba N.V.’ E 
entidad legal a keda institui cu 
participacion di varios instancia 
financiero local cu e meta pa rescata 
propiedadnan rond di Aruba cu tin 
un balor historico, monumental 
of cultural. Consecuentemente, 
Renobacion Aruba N.V. ta 
restaura y maneha e edificionan 
aki creando fondonan pa sigui 
realisa e funcion den futuro.Na 
mesun momento ta motivando e 
economia local y aportando n’e 
proceso di renobacion di nos isla. 

Minister Presidente Mike Eman a 
comenta durante e ceremonia cu 


a tumaluga den sala di Conseho 
di Minister, cu e concepto ta 
uno similar na loke a sosode 
exitosamente na Hulanda pa 
medio di ‘Stadsherstel Amsterdam’ 
y mas cerca tambe, na no isla 
ruman di Corsou, cu e entidad 
‘Stadherstel Willemstad’. 

Diferente n’e dos ehempelnan aki, 
e partidonan envolvi na Aruba 
scoge pa dun’e nomber di e pais y 
no djis e capital, p’asina e por cubri 
tur bario den henter e isla. 

“No kier a limita e iniciativa na 
unicamente na edificio den centro 
di ciudad, pero unda rond di Aruba 
cu por tin edificionan monumental 
pa cumpra e edificionan aki unda 
ta menasa cu nan por bay perdi”, 
segun Premier Eman. 

A tuma mas of menos cuater aña 


for di momento cu Gobierno 
a presenta e idea na sector 
priva. Manera sr. Diego 
Frankel, director di Fatum 
Life Aruba N.V. a bisa: “E 
tabata un proyecto basta 
compleho. Mi ta sumamente 
contento cu tur a mira e bon 
causa cu nos por haci cu e 
entidad aki pa mehora Aruba 
y mi ta yama Aruba pabien!” 
El a fungi como Project 
Manager. Prome Minister 
Eman a gradici tambe 
Marielsa Croes y Jonathan 
Nisbet pa nan contribucion 
balioso na e proyecto. 

Ademas di Fatum Life, otro 
accionistanan di Renobacion 
Aruba N.V. ta Caribbean 
Mercantile Bank N.V., Aruba 
Bank N.V., Ennia Caribe Leven 
(Aruba) N.V., StichtingAlgemeen 
Pensioenfonds Aruba, Romar 
Enterprises N.V. y un accionista 
particular, esta sr. Serge Mansur, 
kende ultimo tambe a keda elegi 
pa fungi tambe como e prome 
director di e entidad. 

Den nomber di Gobierno, e acta 
a wordo firma den presencia di 
notario mr. Ralph Yarzagaray 
pa Minister di Finanza Angel 
Bermudez y Minister Paul 
Croes como Minister interino di 
Infrastructura. 

Sr. Javier Wolter, director di 
Caribbean Mercantile Bank a 


expresa na final di e ceremonia, 
cu su banco ta masha orguyoso 
di por participa den un proyecto 
asina importante. 

“Como banco nos ta wak hopi kico 
ta bon pa sociedad y esaki ta algo 
bon pa nos sociedad.” 

Di part di Ennia Caribe, sr. 
Erwin Croes a reitera e mesun 
pensamento y a indica cu “e ta 
un bon iniciativa pa sector priva 
participa.” 

Gobierno su contribucion n’e 
capital di Renobacion Aruba N.V. 
ta e traspaso di un propiedad situa 
na Emanstraat #39 conoci como 
ex-Voogdijraad. 

Pero Minister Presidente Eman a 
remarca cu algun decada prome 
e edificio aki a fungi tambe como 
sede di Eilandsraad y un poco 
despues, como sede di Bevolking 
(Censo), e. o. funcionnan pa nos 
pais. 

Minister Bermudez a remarca 
su satisfaccion recordando con 
un trinta aña pasa, un tipo di 
matrimonio asina entre sector 
priva y sector publico a trece cu 
por a lanta e. o. e companianan 
Air Aruba y Aruba Investment 
Bank(AIB). 

“Mi ta contento cu atrobe por 
mira cu, ora tin e necesidad, ta 
uni na bienestar di pais Aruba”, e 
mandatario a declara. 

SMART METER 

ta aumenta eficiencia pa 
N.V. ELMAR y dientenan 

actualmente ta ricibi 
un Smart Meter y e 
meternan cu no ta 
accesibel pa wordo lesa 
facilmente ta wordo 
cambia pa Smart 
Meter. E proyecto 
ta sigui, caminda cu 
N.V. ELMAR ta sigui 
expande e red di bario 
pa bario. 

E Smart Meter tin 
como beneficio cu NV 
ELMAR awo ta ricibi 
e “meterstand”, esta e uzo di 
e cliente, via un sistema wireless 
y si tin problema cu e red of rib’e 
red di N.V. F.T. MAR unda cu tin un 
Smart Meter, e compania ta haya 
un alarma inmediatamente for di 
e meter, Van der Linden a bisa. 


na su clientenan, e compania ta 
cumprando un software cu ta 
haci’e accesibel pa clientenan cu 
tin un Smart Meter por ricibi mas 
data di nan uzo di coriente, p’asina 
nan por analisa nan situacion 
propio miho. 


e compania tambe. 

Jonathan van der Linden a remarca 
cu, ademas di e tecnologia “smart” 
cu ta parti awo di e red di meternan 
postpago, e lampinan LED cu 
ta den proceso di instalacion pa 
luznan di caya, tambe tin e mesun 
sistema di comunica den nan. 


N.V. ELMAR ta den proceso 
di reemplasa tur meter di cas y 
negoshi rond Aruba p’e asina yama 
“Smart Meter”. 

Jonathan van der Linden, 
ingeniero den e departamento 
tecnico di N.V. ELMAR, a splica 
tocante e meternan aki di e sistema 
postpago pa cas y negoshi, pues p’e 
clientenan cu ta paga nan coriente 
un biaha pa luna. 

N.V. ELMAR a cuminsa na aña 
2013 cu un proyecto piloto, pa 
cual a instala 3 punto di acceso 
(access points) y 170 Smart Meter. 
E meternan moderno ta comunica 
cu e punto di acceso y ta provee 
informacion tocante di e meteman. 
Despues di haci varios test, a 
conclui cu e red di comunicacion 
ta stabiel y e Smart Meternan 
tabata responde adecuadamente. 


A dicidi di expande e cantidad di 
punto di acceso y e cantidad di 
Smart Meter y actualmente na 
Aruba tin 7 punto di acceso y un 
total di 6000 Smart Meter instala. 
Van der Linden ta agrega cu tur 
cliente cu pidi un meter nobo 


Esaki ta facilita e departamento 
di operacion, como cu uzando e 
informacion aki nan por actua mas 
lihe riba incidentenan pa duna 
coriente bek mas pronto posibel. 

Siguiendo e vision di N.V. 
ELMAR pa duna miho servicio 


Ademas di e Smart Meternan 
cu ta provee N.V. ELMAR cu 
informacion continuo tocante di 
e funcionamento di e meternan y 
e red, N.V. ELMAR tambe a instala 
censornan di liñanan di 12 mil 
volt, cu ta duna informacion tur 
dia y si tin storing rib’e red ta avisa 


Cu proyectonan manera “Smart 
LED” pa luz di caya y Smart 
Meter pa cas, N.V. ELMAR ta sigui 
introduci innovacion pa logra 
traha mas eficiente y efectivo, 
proveyendo e cliente cu servicio 
cu ta mehorando continuamente. 

Departamento di Salubridad Publico: 

YABI #1 relaciona cu 
Seguridad di Alimento 
ta limpiesa 




PASEGURA cu preparacion di cuminda ta bay 
na un forma responsabel y na final e cuminda 
presenta ta di bon calidad, limpiesa den forma di 
higiena t’e prome di e cinco yabinan pa cu “Food 
Safety”, esta seguridad di alimento. 

“Food Safety” ta un topico cu ta keda importante 
y ta esencial pa comparti informacion pa tanto 
esun cu ta prepara cuminda pa sirbi na cliente den 
restaurant, como p’esun cu ta prepara su mesun 
cuminda na cas ta na altura di con pa segura cu 
su cuminda ta di bon calidad. 

E prome di e cinco ‘yabinan’ di bon practica 
pa cu seguridad di cuminda ta Limpiesa. E tip 
principal ta labamento di man. Esun cu ta traha 
den cushina, sea ta na un negoshi of na cas, mester 
laba su man na e forma corecto y frecuentemente. 
E prome paso ta pa laba man prome cu cuminsa 
traha cu cualkier ingrediente. Cada biaha cu traha 
cu un producto of ingrediente diferente, mester 
laba man prome cu sigui. 

Si e persona a traha cu carni curu e mester laba su 
man prome cu e mishi cu e mesun carni bek ora 
cu e carni ta cushina. 

Ademas, si e ta bay traha un salada, e mester 
laba su man atrobe si a mishi cu carni curu. 
Labamento di man ta preveni cu bacteria ta pasa 
di un cuminda curu p’esun cushina caba, pues 
pa preveni “cross contamination”. 


obhetonan aki y por pasa over pa cuminda. 
Ta conseha pa kita holoshi y joya durante di 
preparacion di cuminda. 

Uñanan mester ta cortico y limpi. Preferiblemente 
no uza pintura di uña y si uz’e mester bisti 
handschoen. 

Sra. Yvette Geerman a subraya cu e aplicacion 
di uña falso y producto manera acrilico tambe ta 
trece risico di contaminacion di cuminda. 

Ta conseha, den e caso aki, pa uza handschoen cu 
despues di un uza ta tira afo, pa evita cu un pida di 
acrilico of un uña falso cay den e cuminda durante 
di preparacion. Uzo di e tipo di handschoen aki ta 
conta tambe si bo tin herida na bo dede of man. 

Tur e tipnan cu ta conta pa cushina di restaurant 
ta conta pa cushinamento na cas tambe, Yvette 
Geerman a conclui bisando. 


Ta crucial pa laba man bon despues di uza 
baño! Limpiesa di tur material y aparato di 
cushina tambe ta hopi importante. Laba y 
desinfecta tur cos bon prome y despues 
cu haci uzo di nan. Semper proteha 
e cushina y area di preparacion 
contra di insecto y otro animal, 

Yvette Geerman, hefe di 
Seccion di Higiena di DESPA 
ta subraya. 


Un otro punto di atencion 
t’e uzo di holoshi y 
joya manera renchi n’e 
mannan, mientras cu ta 
prepara cuminda. 

Bacteria por keda pega 
y crece den y riba e 

Minister Paul Croes na sr. Tuyo Werleman: 

Nos lo sigui cu 
e trabou grandi 
cu bo a eherce 
pa personanan 
cu limitacion 




NA OCASION di despedida di sr. Tuyo Werleman como 
director di Stichting Verstandelijke Gehandicapten Aruba 
(SVGA), Minister Paul Croes tabatin palabra di elogio pa su 
trabounan den e sector social, specificamente pa personanan 
cu limitacion. 

“Nos lo sigui cu e soño cu sr. Tuyo tin pa un sociedad cu ta 
inclui personanan cu limitacion den tur sector. Mester kibra e 
tabu y tambe kita e sentido di berguensa for di nos hendenan. 
Si bo pensa cu un persona cu limitacion ta menos, abo ta esun 
menos”, Minister Paul Croes a declara durante e evento aki. 

Sr. Tuyo Werleman a referi durante su despedida rib’e Teoria 
di Maslov cu ta referi na un sociedad cu ta acepta, respeta, 
respalda, inclui y apoya hendenan cu limitacion. 

Un sociedad unda personanan cu limitacion ta participa 
y ta wordo inclui den deporte, actividad social cultural, 
educacion y e mercado laboral. 

“Esey tambe ta mi deseo profundo pa nos por logra e 
sociedad aki. Un sociedad cu ta respeta y duna e balor na 
personanan cu limitacion. Un sociedad cu ta acepta un 
persona cu limitacion na pia di trabou. Esey nos lo sigui boga 
y lucha p’e”, e Titular di Trabou a bisa. 

Minister Paul Croes a compromete su mes pa sigui cu e soño 
cu sr. Tuyo tambe tin y lo sigui dedica su maneho pa un 
sociedad inclusivo. 



1 —| Website: 

* www.awemainta.com 

Facebook: 

www. facebook.com/awemainta 

Kl, 

^ E-mail: 

■a noticia @ a we main ta. com 

Mainta 

a Tel: Fax: 

5-S3-1400 583-1444 

Examenresultaten over het schooljaar 2014/2015 Iste tijdvak schooljaar 2015/2016 Iste tijdvak 



% 


% 


C.G. Abraham de Veerschool 

43 


46 

Colegio San Antonio 

68 


63 

Colegio San Augustin 

84 


69 

John Wesleycollege 

66 


70 

Julianaschool 

73 


75 


Ceque College 

58 


55 

Filomenacollege 

65 


57 


La Sallecollege 

72 


74 

Mariacollege 

65 


68 

Mon Plaisircollege 

80 


89 















% 


% 

Havo (DPS) 

28 


50 

Havo (SMOA) 

43 


58 

VWO (SMOA) 

58 


61 



INSPECTOR General di Enseñansa y Hoofd 
Dienst Publieke Scholen a informa Minister 
Michelle Hooyboer-Winklaar di e prome 
resultadonan di examen pa aña escolar 2015- 
2016 despues di le tijdvak. 

A base di e resultadonan aki por conclui cu 
por lo general nos tin miho resultadonan di 
examen pa loke ta e nivelnan MAVO, HAVO y 
VWO compara cu aña pasa. Ta pendiente ainda 
di e resultadonan oficial di EPB y EPI. 

E mehoracion ta substancial specialmente pa 
HAVO y VWO. Remarcabel ta cu no obstante 
normanan mas estricto pa por gradua pa 
HAVO/VWO introduci aña pasa y e aña 
aki nos ta mira un mehoracion. E normanan 
mas estricto ta conforme palabracionnan cu 
Hulanda pa loke ta “diplomagelijkstelling” y 
cu a conduci na adaptacionnan den nos leynan 
cu ta regula examen di HAVO y VWO. 

Ta trata aki di dos norma nobo cu a wordo 
introduci den fase: 1.) por medio di cifranan 
di examennan central mester ta un voldoende 
y 2.) e candidato por tin un solo 5 riba su lista 
di resultado final pa loke ta e kernvakken 
Nederlands, Engels of Wiskunde. 

Conforme informacion cu Minister a ricibi por a 
compronde cu tin varios candidato na diferente 


scol cu ainda lo mester haci herkansing como 
tambe “zieken-examens”, cu consecuencia cu 
e cantidad di alumno cu finalmente lo gradua 
y cu e esey tambe e porcentahe lo ta mas halto 
despues di 2e tijdvak. 

E aña aki por a tuma nota cu diferente scol a 
adapta y intensiva nan examentraining p’asina 
garantisa un miho preparacion posibel p’e 
alumnonan. 

E Minister ta aplaudi tur e esfuersonan cu ta 
wordo haci dor di e scolnan y e maestronan 


di scol y ta sigur cu tur e tempo y energia 
cu ta wordo inverti den guia y sosten na nos 
alumnonan lo duna su fruto. 

Minister Hooyboer-Winklaar ta reconoce 
cu semper tin espacio pa mehoracion, pero 
ta contento cu nos tin un mehoracion den e 
resultadonan di examen e aña aki. 
Finalmente, e Titular di Enseñansa ta felicita 
tur alumno cu a gradua cu e logro importante 
aki y ta desea tur cu ainda mester haci 
herkansing hopi exito! 

Gradicimento / Invitacion 

Famia ta gradici tur esnan cu di un manera of otro a duna 
aprecio y atencion durante bida, fayecimento y entiero di: 



Sra. Emerenciana Mathilda 
Rosario Navarro 

"Kirsi" 

Alavez ta wordo invita na 3 Santo Sacrificio di Misa pa su 
descanso eterno: 

Dialuna 20 di juni 2016 pa 7'or di anochi 
Diaranzon 22 di juni 2016 pa 7'or di anochi 
Diabierna 24 di juni 2016 pa 7'or di anochi 
Na Misa Virgen di Fatima na Dakota 

Boso presencia lo ta altamente aprecia. 



I rejoice when they said to me "Let us go to the house of the 
Lord" 

Psalm:122 

The Delamare family is sad to announce the peacefully 
passing away of: 



Elvie Maria Delamare-Serrant 
at the beautiful age of 7 03 

Beter known as"lvy"or"Miss Elvie" 

*02-07-1912 in Dominica - +14-06-2016 in Aruba 
An amazingly strong and independent woman, 
a great life well lived 

Dearly loved mother of: Harold Delamare in England 
Herbert Delamare in Canada 
Rica Damiana-Delamare in Aruba 
Cherished by her grandchildren : Eribert in Aruba 
Michael in the Netherlands 
Kwame and Akin in Canada 
Delvin, Rica, Leona, Gail and Colette in Engeland 
Great grandchildren : James,Teagan, Leah,Tia, Kian, Kai, 
Travis, Ashton, Ania, Elvie 
Loving daughters-in-law: Rhona Delamare 
tJoan Delamare 

Loving son-in-law: Guillermo (Eddy) Damiana 
Families and friends too numerous to mention are invited to 
attend the funeral service which will be held on Thursday 
June, 23rd at the Our Lady of Fatima Catholic Church in 
Dakota from 2-4 pm. Followed by the internment at the 
Central Cemetery at Sabana Basora. 

Opportunity for condolences will be at the Aurora Funeral 
Home on Wednesday June 22nd from 7-9 pm. 

Dress code: Joyful colors, because our beloved was a joyous 
and happy person 





ç^nmeral 

Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Bou di alanan di Dios mi ta sigur" 

Abo ku ta biba bou di amparo di Altisimo, ta hospedá den 
sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 


Cu inmenso tristeza na nos curazon nos ta participa cu a 
fayece cristianamente: 



Sra. Maria Helena Kransen-Albertsz 

»20-01-1930 -tl 7-06-2016 
Acto di entiero lo wordo anuncia despues. 



Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Un kos so mi a roga Señor, esei so mi t'anhela : ku mi por biba 
den kas di Señor tur dia di mi bida 
Salmo : 27 


A bai sosega den brasa di papa Dios : 



Cornelia Virginia Chirino 

Mihorconoci como"Wela","Nea" of"Corry" 
*31 -03-1924 - +17-06-2016 


Na nomber di: 

Su yiunan : Donald y Alida Chirino-Galicia 

Edwin y Margot Chirino-de Windt 
Nieto(a)nan : Yadira y Brian Doelrakim-Britten (Hulanda) 

Ankyy Harold Paesch-Chirino 
Ricardo y July Chirino-Cambero 
Richard-Daniel y Sanne Chirino-de Jonge (Hulanda) 
Militza Chirino 
Marcia Chirino y Emile Kock 
Bisanieto(a)nan : Jose, Ricardo-Daniel, Andrick, 

Ankylou y Daniela 

Rumannan: Sra. Vda. Juliana Tromp y famia 
Francisco"Chipen"Chirino y famia 
Cuña : Sra. Vda. Frida Chirino y famia 
Manera yiu: Jeanet de Windt y Emiliano (Jani) Oduber 
Mirian de Windt y Paul Schmidt 
Stella de Windt y Samantha Gallego 
Rey y Aura Quandt 
Su Iha : Dr. Suyen Sneeky famia 

Mariela v/d Werf y famia (Hulanda) 

Un danki special na staff y personal di H.O.P.E. Foundation 
Demas famia : Chirino, Galicia, de Windt, Doelrakim, Britten, 
Paesch, Cambero, de Jonge, Kock,Tromp, Oduber, Schmidt, 
Gallego, Quandt, Sneek, v/d Werf, Reyes, Swean, Dania, Mateo, 
Kelly, Dirksz, Hypolite, Ridderstap, Alvarez, Lacle, Petit, 

Fecunda y demas famia na Aruba, Boneiro, Curaçao y Hulanda. 

Ta invita pa acto di entiero cual lo tuma lugar diaranson 22 di 
juni 2016 na Aurora Funeral Home di 2'or pa 4'or di atardi y 
despues lo sali pa Santana Central Sabana Basora. 

Adres pa condolencia : Aurora Funeral Home diamars 21 di 
juni 2016 di 7'or pa 9'or di anochi. 

Enbes di flor of krans lo tin un box disponibel pa Koningin 
Wilhemina Kanker Fonds. 

Nos ta pidi nos disculpa si pa un of otro motibo por a lubida di 
menciona algun familiar den nos tristesa. Nos ta lamenta cu 
despues di entiero nos no por ricibi bishita di condolencia na 
cas. 


'puet&uU *i¥o*KeJ& 0temeUofttf 

Cumana #44 ^ Tel: 5B6-4444 / 733-2906 

E: royalluneralhome@hotma(l.com / 593-0857 / 731-5847 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, pero conforme cu 
boluntad di Dios nos ta participa fayecimento di: 



Petronilia HJansen Rasmijn 

Mihor conoci como: Jet 
* 07-06-1946 t 09-06-2016 

Acto di entiero lo wordo anuncia despues. 



Cumana #44 
E: royaJfune ralhome@hotmai I co m 


Tel: 5B6-4444 / 733-2906 
/593-0857/731-5847 


A Full Life, A Full Pipe 
And A Family Full Of Memories 


A bay laga nos: 



Isaac Romualdo Coffi 

*Bonaire 6 Februari 1913 + Aruba 16 Juni 2016 
Na nomber di su 

Yui: Carmen (Mamita) Bislip-Gravenhorst 

Rumannan: Juan Kusmusyfamia 
Moises Kusmus y famia 
Nietonan: Debra Bislip y famia 

Donald y Arantxa Bislip y famia 
Carlos y Ingrid Bislip y famia 
Ernand Coffi y lleana Labega 
Michael y Detty Coffi-Wever 
Geraldine Coffi 

Mayra y Glen Rock-Coffi y famia 
Ivo y Kathy Wesseling y famia 
Vicky Wesseling 
Sunniva Precilia 

Suegro y suegranan: Rufina Coffi-Kock 
Marianne Coffi-Aakster 
Hans Wesseling 

Cuña: Marieta Kock-Gravenhorst 

Subrino y subrinanan: na Aruba, Curacao, Bonaire y Hulanda 
Iha: Myrna Thompson-Winklaar y famia 

Su ayudantenan: Gladis, Ezequiel y Liliana 
Demas famianan: Josefine (Oei) Silie-Coffi 
Tony Coffi y famia 
Johnny Craane y famia 
Lucien Craane y famia 
Deanne West-Winklaar y rumannan 
Boy Antoin y famia 
Aubrey"Obs"Sealy y famia 

Coffi, Gravenhorst, Kusmus, Bislip, Aakster, Wesseling, Precilia, 
Rock, Wever, Craane, Nicolaas, Willem, Landwier, Maldonado, 
Benschop, Thielman, Schel, Kocky Goedgedrag. 

Lo tin oportunidad pa despedi di Tai: Diamars, 21 di Juni 2016 
na Royal Funeral Home entre 
6:00 y 9:00 di anochi. 

Miss Mundo 1955 

Suscma Duijm a fayece 
na edad di 79 aña 






*Nuestra prJmera Miss Mundo0955) 
ialleció a ios 79 aftos tras complicarsc I 
M sulrir un Accirlente Cerebro Vascutarl 
•Trabajaba en Lá vuetta nf mundo 
en 30 dtes; mLcros radiales en visperas 
de su cumjjleafios 
^Agdui uu 




SUSANA Duijm, Miss Venezuela y Miss 
Mundo 1955 a facyece despues di a sufri 
un accidente na edad di 79 aña.Net algun 
dia vispera cu e lo cumpli su 80 aña. Susana 
Duijm no ta un persona desconoci na Aruba, 
pasobra de facto tin hende ta bisa cu el a 
nace na Aruba pero na un edad hopi chiquito 
el a bay biba na Venezuela. Su famianan ta 
di Lago Heights y ainda tin famia di Susana 
ta biba na Aruba. Pesey tambe su morto a 
ser lamenta na Aruba, cual isla el a bishita 
na varios ocasion. Paz na su restonan y nos 
condolencia na su famia na Aruba como na 
Venezuela. 



"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa" 

Salmo: 23 



Maria Yolanda Garcia 

‘07-05-1955 -tl 2-06-2016 


Acto di entiero lo wordo anuncia despues 


Aruba Athletic Federation lo 
celebra su 53 aniversario cu 
campeonato nacional 


DIA 24 y 25 di juni awor Aruba Athletic 
Federation (AAF) ta bay su 53 aniversario 
y alabez nan campeonato nacional 2016 
unda nos hobennan lo bataya contra otro pa 
campeon di Aruba. 

Na 2015 nan tabatin 3 atleta cu a kibra nan 
mesun record y e record nacional. 

Na 2016 nan lo mira si algun di nos atletanan 
lo haci e hazaña aki atrobe, p’asina forma 
parti di nos selecion nacional cu lo representa 
nos pais na El Salvador na juli benidero n’e 
campeonato di NACAC edad 18-22. 
Categorianan cu lo participa na nos 
campeonato t’e edadnan di 9-100 aña. 


Tambe AAF lo cuminsa prepara e team 
nacional pa Carifta Games 2017, cu lo tin 48 
pais cu lo participa y cu lo tuma lugar na nos 
hermana isla Corsou. 

Nos atletanan lo bataya contra otro den 18 
disciplina den apenas 2 dia. AAF lo tin tambe e 
selecion di Dutch Age Group Championship cu 
ta competiendo contra otro,pa nos forma un 
mihor selecion pa representa nos pais aki na 
Aruba, contra e islanan; Bonaire, St.Maarten, 
Suriname y Corsou den e edadnan 9-14. 

E competencia aki lo tuma lugar dianan 8 y 
9 juli 2016. 

Bini uno y bini tur y ban apoya nos atletanan. 


Cumana 76 
/ Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento / Invitacion 

Famia ta gradici tur esnan cu di un manera of otro a duna 
aprecio y atencion durante bida, fayecimento y entiero di: 


Sr. Abraham Toribio Otilio 
(Tijon) Gomez 

Alavez ta wordo invita na 3 Santo Sacrificio di Misa pa su 
descanso eterno: 

Diasabra 18 di juni 2016 pa 7'or di anochi 
Dialuna 20 di juni 2016 pa 7'or di anochi 
Diaranson 22 di juni 2016 pa 7'or di anochi 
Na Misa Virgen di Fatima na Dakota 





awo! 

Manda bo e-mail na 
notici a@awcm ainta. com 

Arubacmse 

Voelbalbond AVB la 
inlroduci programa 
di informacion 
y motivacion pa 
engradece futbol 
femenino 



RIBAiniciativa di su president Richard 
Dijkhoff, Arubaanse Voetbalbond 
(AVB) a lansa un campaña di 
motivacion pa logra engrandece e 
rol cu e ser femenino ta hunga den e 
deporte di futbol na Aruba. 

Den CONCACAF y FIFA e proceso 
di envolve mas hende muhe den e 
deporte, tanto den e boardnan di e 
federacionnan como riba veld, sea 
como hungado of oficial. 

E prome paso ta pa cuminsa drenta 
scolnan cu e mensahe di motivacion, 
unda cu lo presenta e. o. e storia 
y experiencia di Sonia Bien-Ame, 
kende tabata antes un futbolista y 
actualmente tin e funcion prestigioso 
di representante di Caribe den e 
comite ehecutivo di FIFA. 

Ademas, FIFAmundialmente tambe ta 
pidiendo e federacionnan pa percura 
pa 30% di nan liderasgo ta consisti di 
hende muhe. 

E campaña di conscientisacion ta dirigi 
particularmente n’e grupo di hoben 
di 6 pa 12 aña y lo encurasha nan pa 
uni na un team organisa cu ta ofrece 
training, weganan y torneonan. 

Richard Dijkhoff pa hopi tempo caba 
tabata desea di tin mas envolvimento 
di hende muhe den e deporte aki na 
Aruba. E ta un proyecto cu AVB tin 
basta tempo trahando riba dj’e. 
Dijkhof a expresa cu e ta admira 
e ser femenino pa nan esfuerso y 
logronan, pa tur e obstaculonan 
cu nan ta vence y nan triunfonan 
den areanan cu ta wordo considera 
tradicionalmente terenonan cu hende 
homber ta domina. 

E president ta mira un bon futuro den 
futbol femenino na Aruba. El a siña 
conoce diferente hende muhe tambe 
den posicionnan halto na diferente 
congreso di FIFA, y ta confia cu tambe 
por fin un futuro grandi den liderasgo 
den futbol internacional pa un of mas 
hende muhe Arubano. 

E idea no ta simplemente cuminsa y 
finalisa na practica e deporte, pero 
ta bay mas leu, unda cu e deporte na 
su turno ta brinda oportunidadnan 
pa desaroyo den e bida personal p’e 
hende muhe, manera t’e experiencia 
di Sonia Bien-Ame, el a splica. 

E ta conta pa tur hende cu kier logra 


algo grandi den nan bida, el a agrega. 

E dirigente di AVB ta satisfecho pa 
experiencia mas envolvimento di 
hende muhe den AVB tambe, como 
cu e ta di opinion cu nan ta trece 
un otro perspectiva di cosnan na 
mesa y cu e hende muhe y e hende 
homber trahando hunto pa deporte ta 
complementa otro pa yuda e deporte 
progresa. 

Richard Dijkhoff a expresa cu e ta super 
orguyoso y satisfecho cu e compromiso 
di e stakeholder y partnernan cu ta 
sostene e proyecto aki. 

Minister Michelle Hooyboer- 
Winklaar tabata presente durante di 
e presentacion na prensa di e proyecto 
di AVB, y a expresa su satisfaccion pa 
cu e proyecto, categorisando e ocasion 
como “un anuncio hopi importante”. 

E mandatario a comenta cu ta 
importante pa reconoce e rol di deporte 
organisa y structura den su relacion cu 
e nivel di prestacion na scol. 

“Mester considera no solamente e 
rol cu deporte organisa ta hunga 
den e mucha su bida pa cu su salud 
y condicion fisico, pero tambe ta 
deporte tin un influencia positivo 
rib’e prestacion academico. Tin un 
conexion; muchanan cu ta participa 
na deportenan organisa ta bay bon na 
scol”, el a agrega. 

“E proyecto aki ta rekeri, banda 
di e sosten di e hende muhe den 
comunidad, tambe e sosten di e hende 
homber. Hunto mester carga deporte, 
mester carga e iniciativa aki, y no 
“label” e deporte pa hende muhe of 
hende homber, pero pa hende homber 
y hende muhe”, el a expresa. 

Segregacion no mester existi, pero 
envolvimento y asina e proyecto ta 
resulta positivo pa tur dos genero. 
“Nos como comunidad mester par atras 
di dj’e, pa yuda forma e lidernan di 
mayan,” Minister Hooyboer-Winklaar 
abisa. 

Mester kita e pensamento cu mucha 
muhe no por loke mucha homber 
por, y e balor agrega di proyectonan 
manera esun di AVB ta cu ta yuda 
crea lidernan femenino, y ta elimina 
e nocion cu hende muhe no por loke 
hende homber si por. 



















Brazil Taekwondo 
a reuni cu su 
miembronan 
tocante di plan 
p'e kalender 2017 


SIMAN pasa diahuebs a tuma lugar un 
reunion cu e miembronan di Brazil Taekwondo 
Stichting tocante di e plan p’e kalender di aña 
2017, cual fondo lo bay p’e biahe pa Korea pa 


aña 2017. 

E miembronan a trece hopi 
idea pa dilanti y tambe 
sitionan cu tin na Aruba cu 
lo ta bon pa saca potret p’e 
kalender di aña 2017, aunke 
cu Alberto Klabér a saca 
algun potret caba e aña aki 
na campeonatonan local y 
tambe na Surinam. 

E idea ta pa haña un bon 
balance den e kalender di 
aña 2017. Tur fondo cu wordo recauda di e 
kalender aki, ta bay p’e biahe pa Korea na aña 
2017. HenkMeijer, ex campeon mundialy Hall 
of Famer lo bay ta na Aruba na luna di augustus 


for di Hulanda pa duna un camp training y ta 
bay guia e team di Train Hard Fight Smart na 
Korea na aña 2017 un biaha mas. 

Despues di e biahe exitoso na Korea na aña 
2015, e atletanan cu a biaha pa Korea kier bay 
Korea un biaha mas y Alberto Klabér a bin cu 
e idea pa ripiti esaki. 

E no ta un dos tres hisa buta bay Korea, pasobra 
e tin su caminda cu tin pa cana y core pa regla 
tur cos bon, pero ya caba Brazil Taekwondo tin 
su lasonan bon estrecho cu Korea y sra. Helen 
a haci e caminda pa cana mas facil pa Brazil 
Taekwondo. 

Henk Meijer lo haci esaki tambe un biaha mas 
cu amor p’e team di Train Hard Fight Smart di 
Brazil Taekwondo Stichting. 


Dia 25 di juni 

Walk & Run 5 km organisa dor 
di Team Rodgerson ta cuminsa 
dilanti di Varadero/Bucuti 


E ACTIVIDAD aki ta wordo organisa 
dor di Team Rodgerson. Rodgerson Ras 
ta un mucha homber di 15 aña, kende tin 
pasion pa bestia. Semper el a gusta cabay 
y e ta dedica tur su tempo na dj’e p’asina 
por logra lo maximo. 

Actualmente, Rodgerson ta den e pre- 
seleccion di Organisacion Caballista 
Arubano (OCA) pa mundial. Y na juli 
proximo, Rodgerson lo bay representa 
Aruba na Puerto Rico. 

Pa por cubri gastonan extra, Team 
Rodgerson ta organisa un Fun Walk 25 
di juni venidero saliendo for di Varadero 
pa Simeon Antonio y bek pa Varadero. 
Pa participa mester contribui cu solamente 
5 florin. 


E caminata y coremento ta cuminsa 6’or 
pm y por cuminsa inscribi desde 5’or caba, 

Zumba warm-up ta tuma lugar 5:00pm. 
Prome cu e caminata lo tin warm-up di 
Zumba duna dor di Haysen Winterdaal 
y mas instructornan, rib’e parkeerplaats 
di Varadero. 

Team Rogerson ta invita bo pa traha un 
grupo of individual pa nos haci algo sano 
y pasa dushi, alaves ta coopera pa un 
bon causa. Ta bay tin algun premio den 
tombola. 

Pa mas informacion por yama libremente 
na: 5943031 of 5655146. 

Aruba, ban mustra nos aporte! Ban cana 
ofcore! 

Britannia y RCA ta 
empata 2 -2 den prome 
partido Playoff Final 
Futbol Damas 


AWE nochi, dialuna, 20 juni 2016, lo por tin un 
desenlace den e Playoff Final Futbol Damas di AVB ora 
cu e finalistanan RCAy Britannia enfr enta otro pa 8 pm 
den e di dos partido di e serie best-out-of-3. 

E rivalnan ta cuminsa e partido pareu después cu nan a 
tabla 2 -2 den e prome partido diabierne, 17 juni 2016. 
Un victoria awe nochi pa sea RCA of Britannia lo nifica e 
conquista di e titulo campeonil di Futbol Damas di AVB. 
Riba e combinacion di foto por mira e accion di e 
prome partido diabierne ultimo den CDGT. (Photo by 
Anthony Carlo). 



Celebrando e di 10 aniversario 

Na caminda pa Champ 
of the Champs dia 27 di 
juni pa 3 di juli 2016 



ARUBA Softball Bond (ASB) hunto cu SV 
Royal Power, patronisa pa HEINEKEN cu 
premionan obsekia pa Banco di Caribe, ta 
den ‘full-swing’ preparando pa ricibi Champ 
of the Champs 2016 cu ta celebrando su di 10 
aniversario. 

Ta manera ayera esaki a inicia y a keda crece 
pa pone su mes riba tabla di posicion mas 
halto den region. Den aña 2015, e torneo aki 
a wordo reconoci pa CONCACAS y tambe pa 
CONSURSA como un torneo hopi competitivo 
y unico den su estilo n’e manera cu e ta wordo 
organisa. Presidente di CONSURSA, Abogado 
Antonio Morales lo ta na Aruba p’e apertura 
pa entrega un plakaat di reconocemento pa 
cu dicho torneo. 

Sigur ta un honor pa Aruba Softball Bond y 
tambe su ekipo miembro cu a lansa e idea, esta 
SV Royal Power pa crea Champ of the Champs 
desde 10 aña pasa.Palabranan di danki ta bay 
na HEINEKEN, kende a patronisa y carga e 
torneo aki desde inicio te cu awe. Y tambe 


na Banco di Caribe, kende ultimo añanan ta 
percura p’e bunita trofeonan. 

E torneo en realidad ta uno “Modified Open”, 
cual ta permiti pitchernan pa tira hopi mas 
habri alcansando velocidad halto unda por 
tira ‘raising ball’, ‘dropball’, etc., haciendo e 
torneo uno hopi competitivo pa atletanan cu 
gusta competi riba un nivel halto. 

Ta permiti tambe p. e. e elleboog di pitcher 
kibra momento cu e bay patras mescos cu en 
principio fast pitch. Tur esaki ta duna e toke 
competitivo y a atrae den curso di añanan 
pitchernan riba nivel mundial manera Ramon 
Jones y Sebastian Gervasutti, kendenan ta 
den e miho 6 pitchernan riba table di posicion 
mundial pa lansa den e torneo aki. 

E aña aki por conta cu Jhon Garcia y Glen 
Munelo, kende lo melita cu e ekipo di Federales 
cu tambe ta hungadornan di nivel mundial, 
mientras Royal Power lo reforsa cu Eudomar 
Toyo y tur ekipo local lo tin pitchernan importa 
cual lo haci e competencia uno di hopi nivel. 
Ekiponan internacional manera di Corsow, 


Bonaire, Republica Dominicana y Panama 
tambe lo bay t’ey. 

Champ of the Champs 2016 ta wordo dedica 
na dos baluarte, tanto Willem “Boy” Lacle, un 
tremendo deportista den su tempo dominante 
den basketball, pero un gran pitcher den 
softball unda lo amplia mas despues riba su CV. 
Y tambe Jacobo “Coby” Krosendijk, un persona 
cu a aporta desde inicio di Champ of the 
Champs cu hopi amor n’e troneo aki y merece 
su reconocemiento y aprecio pa tur locual el 
a aporta. 

Sinenbargo, lo bay tin adicional e aña aki 5 
“booth” di Feria popular manera tiramento 
di renchi, tiramento di blikkie, dow y hopi 
mas como atracion special. Tambe lo bay 
tin domino y Dino Jump. Ambiente lo ta 
den man di DJ Alvin, Tsunami, Buleria y un 
banda sorpresa. Celebracion di Champ of the 
Champs lo ta riba tereno di SV Dragon Hitters 
(X-Duracell), pues reserva e fechanan. No ta 
cos di perde! 

dame” unda un rato Final Touch ta ariba. 
Un inning despues ta Piratas ta ariba, y 
asina e wega a continua te finalmente 
Piratas a logra e victoria di 9-8. 

Piratas cu 9 careda, 15 hit, 3 error, y Final 
Touch cu 8 careda, 9 hit, 3 error. 
Guillermo Montiel, kende ta drenta releva 
William Benitez den di 4 inning ta resulta 
pitcher ganador. Melchor Abreu ta bay 
henter e ruta pa Final Touch y ta bay cas 
cu e derota. 

Miho bateadornan pa Piratas ta Whascar 
Perez, Levis Gonzalez di 3-2, Henry 
Heredia 3-3, Jonathan Perez 2-2 y Ramon 
Gonzalez di 2-1. 

Pa Final Touch a luci cu e madera den 
man Josiel Jacob, Redio da Silva y Samuel 
Piniedo tur di 3-2, Richard da Silva di 4-2. 

Dialuna awor, Campeonato ta continua 
riba veld di Flatstone den categoria AA 
unda Pizza Hut Monster ta enfrenta 
Balashi Premuim. 

Diaranson 22 di juni na Kudawecha, 
Macuarima Indians lo midi forsa contra 
Spuiters, ambos categoria AA, pues 
ambos fecha ekiponan lo hunga ‘double 
header’. 

Softball Fast pitch ta “a la carga.” 


CAMPEONATO HEINEKEN di Aruba 
Softball Bond ta continua fin di siman 
cu tremendo ambiente riba veld di 
Kudawecha. 

Den categoria A-Klas masculine, e ekipo di 
Esy Kelly a midi forsa contra meneernan 
di scol, esta Blackhawks di Everick 
Rincones. 

Den un wega di bastante bataso, 
Celebrities ta logra un victoria derotando 
Blackhawks. Celebrities 13 careda, 15 
hit, 2 error. Blackhawks 6 careda, 5 hit, 
0 error. 

Pitcher ganador ta resulta Genaro 
Girigorie, mientras cu Clay Shipley ta 
bay cas cu e derota. Miho bateadornan pa 
Celebrities a resulta Albert Croes, kende 
su bate tabata na candela di 4-4, Wensley 
Kock, Jason Albus, Danny Yarzargaray tur 
di 4-2, Jean Mark Tromp y Ray Gregorio 
di 3-1. 

Pa Celebreties a destaca na plato Mario 
Fingal y Edgar Rafael di 2-1, Leonardo 
Dirksen, Greg Croes y Daniel Rasmijn di 
3-1. 

Den e di dos partido di anochi, Piratas y 
Final Touch tabatin un wega di “toma y 






Campeonato HEINEKEN di fast 
pitch ta continua 

Celebrities 
ta derota 
Blackhawks 
mientras 
Piratas ta 
gana Final 
Touch den un 
wega preta 

Campeonato HEINEKEN Fast Pitch di 
Aruba Softball Bond a continua 

Royal Power ta 
derota Mariners 
den dos bon wega 


CAMPEONATO HEINEKEN di 
Aruba Softball Bond a continua 
fin di siman na veld di Flastone. 
Den categoria AA masulino, e dos 
rival, esta Royal Power a enfrenta 
Mariners den un ‘double header’. 

Manera a splica anteriormente, 
cu desde 2016 Aruba Softball 
Bond a opta pa uza un formato di 
‘double header’ den categora AA, 
cumpliendo asina cu standardnan 
internacional ya conoci. Esaki ta 
encera cu momento un ekipo topa 
e otro nan mester hunga dos wega 
tras di otro. 

Pues manera e prome wega 
termina, den 10 pa 15 minuut 
nan lo hunga un di dos wega su 
tras mesora. 


Royal Power ta derota Mariners 
den tur dos wega, pero mester bisa 
cu nan tabata dos bon wega y hopi 
balansa. 

Den e prome wega di anochi, 
Royal Power tabatin 5 careda, 7 
hit, 1 error. 

Mientras Mariners tabatin 1 
careda, 5 hit, 1 error. 

Jomark Flanegin ta bay cu e 
Victoria, mientras Antonio Warner 
“e homber di hero” ta bay cas cu 
e derota. Miho bateadornan pa 
Royal Power ta Eldrick Dijkhoff, 
JomarkFlanegin, GiandirckLacle, 
Riangelo Flanegin y Richard 
Flanegin, tur di 2-1. 

Pa Mariners a destaca na plato Darl 
Quandus y Jean Pierre Geerman, 
ambos di 3-2, y Mitchel Martes di 


3-1. Mesora a hunga e di dos wega, 
unda Royal Power ta bolbe gana 
Mariners. 

Mariners tabata ganando 3-2 te 
den e di cuater inning y den e di 5 
inning e wega tabata 4-4, pero den 
ultimo momento Royal Power ta 
rally pa 4 careda pa seya e victoria. 

Royal Power cu 8 careda, 6 hit, 3 
error, y Mariners cu 4 careda, 8 hit, 
3 error. Jair Thompson, un pitcher 
hoben den desaroyo ta logra bay 
complete, poniendo su prome 
victoria riba su nomber. 

Antonio Warner, kende ta bolbe 
inicia e portico ta ricibi ajmdo di 
Revelino Sillie den e di 5 inning, 
ta resulta pitcher perdedor. Mester 
bisa si “respet” pa Antonio Tony 


Warner, kende ta batayando keto 
bay. 

Miho bateadoman pa Royal Power 
ta bira Luis Pelayo 3-2 y Jomark 
Flanegin 2-1. 

Pa Mariners a luci cu e madera 
den man Darl Quandus y Jean 
Pierre geerman di 4-2, Juan Carlos 
Moncion 3-2 y Revelino Sillie di 
1 - 1 . 

Dialuna awor pa 7:15pm 
na Flatstone, Campeonato ta 
continua unda Pizza Hut Monster 
lo topa Balashi Premuim, 
mientras diaranson 22 di juni na 
Kudawecha, Macuarima Indians 
lo enfrenta Spuiters den nan 
‘double header’. Softball den pleno 
desaroyo! 

